17:05 / 15.05.2019 1986 pdf Ўқиш режими + -\nМолик ибн Анас ибн Молик ибн Абу Омир ибн Амр ибн ал-Ҳорис Абу Абдуллоҳ ал-Асбаҳий ал-Маданий – Дорул-ҳижратнинг имоми ва фақиҳи ҳисобланадилар. Молик ибн Анас 93 ҳижрий санада Мадинаи Мунавварада дунёга келдилар. Ал-Асбаҳий насаблари Яманнинг ал-Асбаҳ қабиласидандир. Имом Молик табаъ тобеъинлардан бўлиб, ўз даврларининг буюк илм соҳибларидан бири, муҳаддис ва Моликий мазҳабининг имоми эдилар.\nИмом Шофеъий у киши ҳақида шундай дейдилар: «Молик тобеъинлардан кейин Аллоҳ таолонинг халқига ҳужжатидир». Имом Насаий Имом Моликнинг ҳадис илмидаги ўринлари ва фазллари ҳақида шундай дейдилар: «Мен учун ҳадис илмида Моликдан кўра билимдон, ҳурматли, ишончли, амин ва заифлардан кам ривоят қилган бошқа киши йўқдир».\nИмом Шофеъий: «Агар Молик ва Ибн Уяйна бўлмаганида, Ҳижознинг илми йўқолиб кетган бўларди», дейдилар. Шунингдек: «Агар уламолар эсга олиб ўтилса, Молик юлдуздирлар», дейдилар. Ибн Маҳдий: «Молик ал-Ҳакам ва Ҳаммоддан фақиҳроқдир», деганлар.\nИмом Молик халифа Абу Жаъфар ал-Мансурнинг таклифи билан Ислом таълимотларини мусулмонларга тушунтирувчи китоб ёзадилар ва уни «Муватто» («Осонлаштирилган») деб атайдилар. Халифа Мансур ҳамма мусулмонларни шу китоб бўйича иш тутишга буюрмоқчи бўлганларида, Имом Молик розилик бермайдилар. Бу китоб қирқ йил мобайнида тўпланган ҳадисларни ўз ичига олиб, уларни мингга яқин киши ривоят қилган. Бу китобдаги ҳадислар ўттиздан ортиқ ровий томонидан ривоят қилинган бўлиб, уларнинг йигирматаси машҳурдир.\nЯҳё ибн Яҳё ал-Лайсий ал-Андалусий «Муватто»ни васфлаб: «У ҳадис ва фиқҳ китобидир, унга тенг келадиган бошқасини билмайман», дейдилар. Имом Шофеъий: «Ер юзида илмда «Муватто»дан тўғрироқ китоб йўқ», дейдилар.\nИмом Молик Наъийм ал-Мужмир, Зайд ибн Аслам, Абул Зинод, Саъид ал-Мақбурий, Ҳамийд ат-Товийл, Ҳузайфа ас-Саҳмий ал-Ансорийлардан ривоят қилганлар. Аммо Имом Моликдан ривоят қилганлар кўп бўлиб, у кишининг устозлари аз-Зуҳрий ва Яҳё ибн Саъид, асрдош уламо шерикларидан ал-Авзоъий, ас-Саврий, Суфён ибн Уяйна, ал-Лайс ибн Саъд, Ибн Журайж, Шуъба ибн Ҳажжож, аш-Шофеъий, Ибн ал-Қаттон ва Абу Исҳоқ ал-Фазарийлар шулар жумласидандир.\nИмом Молик буюк тақво соҳиби эдилар. Агар ҳадис айтмоқчи бўлсалар, таҳорат қилиб, ўринларига виқор билан жойлашиб олиб, кейин ҳадис айтишни бошлар эдилар. У кишига шу ҳақда айтишганида: «Расулуллоҳ соллаллоҳу алайҳи васалламнинг ҳадисларини улуғлашни яхши кўраман, шунинг учун таҳоратдан хотирим жам бўлгандагина ҳадис айтаман», деб жавоб қилган эканлар. У киши йўлда кетаётиб, тик туриб ёки шошилиб турган ҳолларида ҳадис айтишни ёмон кўрар эдилар. Ёшлари улуғ бўлиб, заифлашиб қолганларида ҳам Мадинаи Мунавварада от ёки туя минмаган, «Расулуллоҳ соллаллоҳу алайҳи васалламнинг жуссалари дафн этилган шаҳарда от ёки туя минмайман», деган эканлар.\nИмом Молик муҳаддисгина бўлиб қолмай, буюк фақиҳ, Моликий мазҳабининг имоми ҳам эдилар. У кишининг мазҳаблари Ислом оламида кенг ёйилган бўлиб, Шофеъй ва Ҳанбалий мазҳабларининг асоси ҳисобланади. Моликий мазҳаби ҳозирда, асосан шимоли-ғарбий Африка давлатларида кенг тарқалган.\nИмом Молик Ислом давлатининг энг катта илм марказларидан бири бўлган «Дорус-Сунна» – Мадинаи Мунавварада яшаганликлари сабабли ҳадис талаб қилиб, бошқа юртларга сафар қилмаганлар, балки ҳадис талабида Мадинага келган уламолар билан учрашиб, ҳадис алмашар эдилар.\nИмом Молик бутун умрлари давомида ҳеч қандай қўзғолон-фитналарга аралашмаганларига қарамай, халифа Абу Жаъфар ал-Мансур даврида, яъни 146 йилда у кишининг бошларига мусибат тушади: дарра билан калтакланадилар ва қўлларини тортиб, куракларини чиқариб юборишади. Бунинг сабаби, Имом Молик ривоят қилган «Мустакраҳ(мажбурланган)га талоқ йўқ» ҳадисининг Муҳаммад ибн Абдуллоҳ ибн Ҳасан ан-Нафс аз-Закия Мадинаи Мунавварада қўзғолон қилиб чиққан пайтида баъзи бир кучлар томонидан фитна учун қўлланилганлиги ва бу ҳадиси шариф билан Абу Жаъфар ал-Мансурга қилинган байъат нотўғри экани билдирилганлигидир. Чунки халифа ал-Мансур талоқ шарти билан мусулмонлардан байъат оларди.\nИмом Молик ибн Анас 179 ҳижрий санада вафот этадилар.\n18:10 / 15.05.2019 1007\nНият ва рўзадорга мустаҳаб амаллар (давоми)\n17:00 / 15.05.2019 1135\nКишиларга даъват, ваъзнасиҳат, тушунтириш ишларини олиб борувчиларнинг ҳадис саҳиҳ экан, деб, тўғри келган жойда, ҳар бир учраган одамга айтавериши ҳам дуруст давоми...\n2928 13:00 / 13.02.2019\nиккинчи мақолаУшбу мавзуга боғлиқ биринчи мақоламизнинг давоми ўлароқ кейинчалик мусулмонлар ичида ҳам бу ҳақда турли фикрларни айтган кишилар чиққан. давоми...\n1363 15:30 / 22.04.2020\nРасулуллоҳнинг ҳаётларидан лавҳалар (17-қисм)\nАЛЛОҲ ТАОЛОДАН ҚЎРҚИШдавоми Ва аммо ким Роббининг ҳузурида туришдан қўрққан ва нафсни ҳавойи хоҳишдан қайтарган бўлса... Бас, албатта, жаннат унга жой давоми...\n3785 18:12 / 08.08.2017\n6782 17:00 / 08.04.2016\n852 14:14 / 17.08.2020\n497 14:13 / 16.08.2020


PaxtaGram: “Ёш болам билан пахтага чиқишим тўғрими?”\n“Мен 1994 йилда Андижон шаҳрида туғилганман. Битта фарзандим бор. Жорий йилда Андижондаги Олий ўкув юртига давлат гранти асосида ўқишга қабул қилиндим. Бир хафта ўқиш бўлиб бўлмай пахта мавсуми бошланди.\nМенинг қарамоғимда фарзандим бўлсада, “пахтага чиқишга мажбурсан” деб декан ҳам, куратор ҳам айтди.\n“Бу сиёсий жараён. Бормаганларни ўқишдан ҳайдаймиз. Ў хоҳ болалик, хоҳ боласиз бўлсин”.\nБизнинг гуруҳда уч нафар фарзандлик талаба бор. Биринчи фарзандлик талаба фарзандлик бўлганини ва шу боис пахта теримига бора олмаслигини кураторга айтган. Куратор эса унга “150 доллар олиб келинг” деб айтибди. Сўнг, мен ва яна бир фарзанди бор шеригим шу масалада кураторнинг олдига борсак, кўпайиб қолганимизни кўрган куратор “ставкани” ошириб 200 доллар сўради.\n“Қолганлар эса 300 доллар олиб келсин” деб айтди. Мен ЗАГСдан олган маълумотномани, фарзандимнинг метрикасининг нусхасини ва яна 150 доллар кураторимга топширдим. У эса уялмасдан 5 кундан сўнг “сизни яна 50 доллар қарзингиз бор, уни олиб келинг” деб телефон қилди. Биз гап тортишиб кетдик. “Менга ҳеч ким ҳеч нима қила олмайди, менинг дадам “органда” ишлайди” деб шантаж қилди.\nЁш болам билан пахтага чиқишим тўғрими? Ёки 150 доллар бериб ҳам яна сокиш эшитишим тўғрими?


Нутқ (фельетон) [Abdulla Qahhor]\n«Кенг эшитувчилар оммасига мўлжалланган» нотиқлардан бири ишдан қайтиб келганида хотини бўйнига осилиб, кўзига ёш олди.\n— Сиз мени яхши кўрмайсиз… Турмушимиздан хурсанд эмассиз… Шу соатгача, шу минутгача кутдим, бир оғиз айтмадингизки, бир ёстиққа бош қўйганимизга бир йил бўлди…\nНотиқ ҳақиқатдан буни унутган эди, лекин гап отди:\n— Ие, - деди, - ҳали тўйимизга бир йил бўлдими! Бир йил? Шундай роҳат турмушимиздан, шундай ширин умримиздан дарров бир йили кетдими! Оҳ, дод дейман…\nХотин илжайиб, турли ноз-неъмат гуллар билан безатилган столни кўрсатди. Эр-хотин ўтиришди. Хотин рюмкаларга вино қуйиб:\n— Қани, - деди, - бир нима демайсизми?\n— Бир нима деяйми?\n— Вой, ҳали индамасдан ичмоқчмисиз?\nНотиқ рюмкани олиб ўрнидан турди. Қошлари чимирилди, ранги бир оз ўзгарди, аввал рюмкага, кейин уйининг бурчагига қараб сўз бошлади:\n— Ўртоқ рафиқам! Ижозат берасиз, хушчақчақ ҳаётимизни шараф билан давом эттириб, оилавий бурчимизни намуналик бажариб келаётганимизга бит йил тўлган кунда сизни бевосита табрик қилишга!\nХотин бу муқаддимани ҳазил гумон қилганлиги учун қийқириб чапак чалди. Нотиқ яна ҳам жиддийроқ қиёфада давом этди:\n— Бундан 365 кун муқаддам сиз билан биз ўз ҳаётимизда қатъий бурилиш ясаб, зўр синовлар шароитига бевосита қадам қўйдик. Илгариги вақтда фақат эркак, эндиликда эса ҳам эркак, ҳам хотин бошчилик қиладиган оила масаласи ўзингизга маълум бўлганлиги учун бунга кенг равишда тўхтаб ўтиришни лозим кўрмайман.\nНотиқ оила тўғрисида ўз фикрини баён қилганидан сўнг «Хотин ва сотсиализм» деган китобнинг бир еридан уч, яна бир еридан икки, яна бир еридан бир ярим саҳифа ўқиб берди. Хотин бу орада икки марта оғзини очмасдан эснади, қўлидаги рюмкани столга қўйди.\nНотиқ давом этди:\n— Сиз билан биз бир йиллик оилавий фаолиятимиз натижасида қандай ютуқларга эришдик? Аввало шуни таъкидлаб ўтиш керакки, биз у ёки бу масалада юз берадиган принсипиал келишмовчиликларни четдан куч жалб қилмасдан ўз кучимиз билан, ўзаро муҳокама қилиш йўли билан бевосита бартараф қиладиган бўлиб қолдик. Иккинчидан, ўртоқ рафиқам, оиламизни ташкилий хўжалик жиҳатидан мисли кўрилмаган даражада мустаҳкамладик. Мен бу бобда фактларга мурожаат қилиб ўтирмайман, чунки орденли онангиз ўзларининг ҳар бир тарихий келишларида бу нарсани айрим равишда қайд қилдилар.\nНотиқ сув бўлмаганлиги учун винодан ҳўплаб давом эттирди:\n— Хўш, бу ютуқларимиз камчиликларимизни қоплаб, бизни хотиржамликка солиши мумкинми? Агар биз камчиликларимиздан бевосита кўз юмиб, яшасинчилик кайфиятларига берилиб кетадиган бўлсак, хато қилган бўламиз. Бизда камчиликлар борми?\nБор, оз эмас! Масалан июл ойининг биринчи ярмида озиқ-овқат маҳсулотларини сақлашда йўл қўйган жиддий нуқсонларимизни олайлик. Бу масалада икковимизнинг ҳам жинояткорона совуқ қарашимиз орқасида қатор чиришлар, бузилишлар, кўкаришлар юз бердими? Факт! Буни нимна билан оқлаш мумкин? Ҳеч нарса билан!\nНотиқ қизишиб кетди.\n— Иккинчи масала, яъни ички имкониятлардан фойдаланиш масаласини олайлик. Ўзингизга маълум, бизда юқори сифатли мис чойнак бор. Шу чойнакнинг қопқоғи бугунги кунда йўқ. Бу ҳақда биз бир-биримизга сигнал бердикми? Йўқ! Агар биз ўзи бўларчиликка узил-кесил барҳам бериб қопқоқ масаласини кун тартибига кўндаланг қўйсак, агар биз шу чойнакни ўз вақтида тегишли қопқоқ билан бевосита таъмин қилсак, самоваримиз сафдан чиққан кунларда ҳал қилувчи рол ўйнар эди. Афсуски, биз бу масалага муросасозлик кўзи билан қарадик. Бугунги кунда чойнагимиз қопқоққа эга эмас, мутлақо эга эмас.\nХотин секин уҳ тортди. Нотиқ буни пайқаб «тўсатдан қаттиқроқ танқид қилдим, шекилли» деган андишага бориб, сўзини йўқотиб қўйди, шунинг учун сўзининг охирини юмшатишга киришди:\n— Лекин бу камчиликларга қарамай, турмушимизни аъло даражада олиб бораётганлигимизга ҳеч қандай шак-шубҳа бўлиши мумкин эмас деб ҳисоблаш мумкин. Шу билан қисқача сўзимни тамом қилиб, оиламиз бундан кейин ҳам шарафлар билан қопланажагига тўла ишонч билдиришга ижозат беринг! Бу рюмкани мана шунинг учун кўтаришдан бурун ўз муҳаббатимни яна бир марта амалий суратда изҳор қилгани рухсат беришингизни талаб қиламан.\n— Ўпичми? Ҳеч бўлмаса шуни тўғри айта қолсангиз нима бўлар экан! – деди.\n— Қандай, - деди нотиқ ҳайрон бўлиб, - битта ўпични деб нутқимни бузайми?\nНотиқ ўтирди. У ўтирганида яна аслига қайтди. Хотин унинг ҳар бир сўзидан завқланар, кулар эди.


12:40, 21.03.2017 // 73155\n2017 йилги эркаклар модаси. Бу йил нималар трендда?\nБиз сиз учун замонавий ва сўнгги урфга мос, шу билан бирга ортиқча бежамдорликсиз кўриниш имконини берувчи долзарб трендларни тўпладик.\nПиджак, шим ва нимчадан иборат костюм ҳаммага ҳам керак эмаслиги тушунарли. Аммо агар сизда кунига тўрт-бештадан муҳим учрашувларингиз бўлса, бизнес бўйича шерикларингиз эса жиддий одамлар бўлса, башанг, мукаммал бичимдаги тройка костюм сизга жуда зарур. Яхшиси, бирйўла қимматбаҳо ва сифатлисини сотиб олиш ёки ательеда индивидуал ўлчамлар бўйича тикдириш керак.\nНима билан кийиш керак: классик оқ рубашка ва оксфордлар билан.\nШотланд катак-катак принти — мутлақ классика. Шундай экан, қора-қизил катакли рубашкаларни дадиллик билан сотиб олинг, ёки Etro услубидаги жигарранг ёки кулранг расмли сипо пальтоларни қидиринг.\nНима билан кийиш керак: тор шим, водолазка, свитерлар билан.\nИкки бортли пиджак\nҲа, классик блейзер ҳар бир эркакда бўлиши керак, аммо баъзан қиёфани янада қизиқарлироқ кийим-кечаклар билан тўлдириш керак. Масалан, икки қатор тугмали пиджак: у қиёфангизга замонавийлик ва янгилик бағишлайди. Шуни унутмангки, пиджакнинг фақат битта тугмасини ўтказиш керак.\nНима билан кийиш керак: рубашка, водолазка, жинси шим билан.\nБомберлар барча учун севимли бўлган қора чарм курткани сиқиб чиқармоқчи, шекилли: кўчаларда бундай учувчилар курткасини кийиб олган эркаклар тобора кўпроқ учрамоқда. Нима ҳам дердик, баҳор ва куз мавсуми учун ажойиб вариант.\nНима билан кийиш керак: тўқ рангли чинос ва футболка билан.\n12:47, 26.11.2021 // 98199\n07:08 Кеча // 81813\n20:20 Кеча // 72296\n21:36, 26.11.2021 // 66224\n15:32 Кеча // 60762


FT: АҚШда нефтгаз соҳасидаги дефолтлар сони ортиб бормоқда\n14:53 / 03.05.2016\nАмерика Қўшма Штатларида дефолт (қарздорлик бўйича тўлов мажбуриятини тўлиқ ёки қисман бажара олмаслик) ёқасида турган нефть-газ компаниялари сони тобора кўпайиб, айни вақтда энг юқори кўрсаткичга етди. Бу ҳақда Буюк Британиянинг Financial Times газетаси хабар қилган.\nFitch агентлиги маълумотларига кўра, ўтган йил мобайнида Американинг 13 фоиз нефтгаз компаниялари қарзлари туфайли банкрот бўлган, 2014 йилда эса бу рақам атиги 2 фоизни ташкил этган. Сўнгги 3 кун ичида яна иккита Ultra Petroleum ва Midstates Petroleum компаниялари ҳам касодга учраганини эълон қилган.\nТаҳлилчиларнинг башоратларига кўра, 2016 йил охирига келиб бу рақам 20 фоизга етиши мумкин. Invesco компанияси эксперти Скотт Робертснинг нашрга билдирган фикрига кўра, ушбу соҳада фаолият юритаётган компанияларнинг дефолти билан боғлиқ воқеалар давом этади, чунки уларнинг аксарияти нефтнинг бир баррели 45 долларга сотилаётган шароитда ишлашга тайёр эмас.\nБундан аввалроқ, Америка нефтгаз компаниялари акционерлари 2016 йилда қарийб 7,5 млрд доллар йўқотиши хабар қилинган эди.


ҲАР БИР ЁШ БОРКИ, АЛБАТТА БИР КУНИ КЕКСАЛИК УНИНГ ЭШИГИН БИР ҚОҚИБ ЎТГУСИДИР! » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Мақолалар » ҲАР БИР ЁШ БОРКИ, АЛБАТТА БИР КУНИ КЕКСАЛИК УНИНГ ЭШИГИН БИР ҚОҚИБ ЎТГУСИДИР!\nҲАР БИР ЁШ БОРКИ, АЛБАТТА БИР КУНИ КЕКСАЛИК УНИНГ ЭШИГИН БИР ҚОҚИБ ЎТГУСИДИР!\n30-06-2020, 21:32 admin Мақолалар 81\nКексалар деганда авваломбор, ёши улуғ зотлар, қолаверса сиз билан бизни дунёга келтирган нуроний отахон-уонахонларимиз кўз олдимизга келади. Қарилик бир беморликдирки, ҳеч ким у беморни кўришга бормас, қарилик бир иллатдирки, ўлимдан бошқа ҳеч бир киши унинг иложисини топа олмас. Юз ёшга кирган, қадди ёйдек букилган қўлига хасса тутган бир отахон йўлда кетаётган эди. Барваста ёш йигит уни масхара қилиб “Эй шайх ушбу ёйни неча тангага олдинг? Айтгин мен ҳам олай”-деб масхараомуз гап отди. Шунда отахон “Агар умринг етишса, сабр қилсанг, бу ёйни сенга текинга беришади”- деб жавоб қайтарди. Инсон қариларнинг дардини, аҳволини ёши ўтавергач кўпроқ тушуниб бораркан. Катталарни ҳурмат қилиш Аллоҳ таолонинг инсонлар ўртасида жорий қилган инсоний фазилатларидан биридир. Ҳар бир иш авваломбор катталардан бошланиши лозимдир. Расулуллоҳ соллаллоҳу алайҳи васаллам “Катталарни ҳурмат қилмаганлар биздан эмасдирлар”-деб марҳамат қилдилар. Кексаларни ҳурмат қилиш Аллоҳ жорий қилган ҳақдир. Бундай инсонларимизни дуолари юртни турли хил балою офатлардан сақлайди. Пайғамбаримиз соллаллоҳу алайҳи васаллам “Агар орангизда мункиллаган қариялар, ўтлаб юрган жонзотлар, эмизикли чақалоқлар бўлмаганда эди, бошингизга балолар селдек ёғилар эди”- деган эдилар.\tШу ўринда бир воқеани айтиб беришликни жоиз деб топдим. Бир куни бир танишимизни айтишича узоқ тумандан қайтаётиб, ёш бир йигит кўчада кекса отахонни соч-сақолларидан тортқилаб, аёвсиз равишда дўппослаётганини гувоҳи бўлишибти. Зудлик билан машинани тўхтатиб оғзи-бурни қонга тўлган, баданлари моматалоқ бўлиб кетган отахонни ҳалиги йигитнинг қўлидан аранг ажратиб олишибти. Маълум бўлишича ичкиликка муккасидан кетган ўғил отасидан нафақа пулини топиб беришини талаб қилиб дўппослаётган экан. Қуръони каримда “Биз инсонни ота-онасига яхшилик қилишига буюрдик” – деб мархамат қилинади. (Анкабут сураси-8 оят, Луқмон сураси – 14 оят, Аҳқоф сураси – 15 оятлар). Шунингдее, ҳадиси шарифларда ҳам ота-оналарга яхшилик қилиш ва уларни ҳеч қачон хафа қилмаслик тўғрисида панд насиҳатлар қилинади.\nПайғамбаримиз соллаллоҳу алайҳи васалламдан амалларни қай бири яхшироқ дейилганда “Вақтида ўқилган намоз ва ота-онасига яхшилик қилиш”- деб жавоб бердилар. Аллоҳ таоло ота-онага яхшилик қилишни ибодат даражасига кўтарди. Негаки уларнинг сочлари фарзандлари ғамида оқарди, нурли юзларидаги ажинлар фарзандлари юзасидан тушди, нурафшон кўзларининг нурлари эса фарзандлари йўлида зоя бўлди. Халқимиз орасида “Ота – она рози – Худо рози”- деган нақл бор. Шариатимиз фарзандларни ота-онасига яхшилик қилишга буюради. Оталар сўккан бола оқ бўлади, отасини сўккан фарзанд эрта боласидан калтак ейди, отасини урган фарзанд эса бора-бора боласини қўлида ҳалок бўлади. Ҳою-ҳавас, хирсни орқасидан қувган фарзандлар ота онасини йиғлатиб хор-у зор бўладилар, маломатларга қоладилар, қурган данғиллама иморатлари корларига ярамайди, наинки олган янги машиналари ўзларига буюрмайди.\nАнас (р.а.)дан ривоят қилинади. “Қайси бир ёш инсон бир кексани кексалиги учун иззат қилса, Аллоҳ унга ҳам шу кекса ёшига етганда уни иззат қиладиганларни тақдирига битади”. (Термизий ривояти). Халқимизда “Қариси бор уйнинг париси бор” – деган ажойиб нақл бор. Хонадонларимизнинг файзи бўлган отахонларимиз, азизу-мукаррам момоларимиз, меҳрибон ота-оналаримиз, дунёдаги барча яхшиликларга чиройли сўз, меҳр, ардоқ ва ғамхўрликка лойиқ зотлардирлар. Кексаларнинг динидан, ирқидан, миллатидан қатъи назар мусулмон бўлган киши ёши улуғларга бараварида хурмат кўрсатишлиги лозимдир. Шариат ота-онага хизмат қилишни фарз даражасига кўтарган бўлса, кексаларимизнинг ҳуқуқлари давлатимиз ҳимоясида эканлигини ҳам унутмаслигимиз керак. Шу билан биргаликда Қомусимизнинг 45-моддасида “Вояга етмаганлар, меҳнатга лаёқатсизлар, ёлғиз кексаларнинг ҳуқуқлари давлат ҳимоясидадир”- деб белгилаб қўйилган. Аллоҳ ҳар бир инсонни кексаларни, ота-онасини дуоси бирла, йиллар давомида машаққат билан етолмаган орзуларига бир лаҳзада етиштиради. Азизлар ҳаётимизни маъноси бўлган кексаларимизни ва ота-оналаримизни асраб авайлайлик, хизматларида бўлиб, вақтида қадрларига етайлик, зеро хаёт чархпалаги бизни ҳам қарилик остонасида амалларимизга қараб кутиб турганлигини ёдимиздан чиқармайлик.\nЎМИ Навоий вилояти вакиллигининг хотин-қизлар масалалари бўйича ёрдамчиси: У.Холова\n"Соч-соқоли оқарган мусулмонни, Қуръонни ёд олиб, унда ҳаддан ошмаган ва уни ...\nБу диёрда инсон азиздир\nИслом дини инсон наслини мукаррам санайди, Аллоҳнинг махлуқотлари ичидаги энг ...\nОта-онага хизмат қилинг\nБир куни ёши 80 ёшларни қоралаб қолган нуроний отахон ўғли билан келинидан ...


“Тоттенхэм” - “Челси”: Эски танишлар орасида энди бегоналар бор\n4 февраль, 2021, 19:51\nТеглар:Челси | Тоттенхэм | АПЛ\nКуннинг энг қизиқарли беллашуви эътиборимиз марказида.\nБугун “Тоттенхэм Хотспур” стадионида катта тўқнашув бўлиб ўтади. Премьер-лига 22-тури доирасидаги сўнгги беллашув ҳисобланган Лондон дербиси бевосита 7-ўрин учун кечади. “Сити”ни истисно этган тақдирда, деярли барча грандлар галма-галдан очко йўқотиш “маросим”ини ўтказмоқда. Жозе Моуриньо шогирдлари бир тур аввал, “Брайтон”га кичик ҳисобда имкониятни бой берди. Ушбу турда “чайкалар”нинг “Ливерпуль”дан ҳам устун келганини инобатга олсак, балки бу “шпорлар”ни бироз тинчлантирар. Амалда, португалиялик мутахассиснинг “Тоттенхэм”и Кейнсиз ҳеч нарса қўлидан келмайдиган жамоага ўхшаб қолмоқда.\nНариги тарафда эса, Томас Тухель ўзи учун иккинчи катта ўйинда иштирок этмоқда. “Вулверхэмптон”га қарши ўйинга бир кун қолганда жамоага бош мураббий этиб тайинланган немис мураббийининг нурсиз дуранг қайд этганини оқлашимиз мумкин. Мана энди Тухель дербига тайёрланиш учун етарли вақт ва шароитга эга бўлди. “Бёрнли”ни ишончли ҳисобда енгиш унинг салоҳиятига юқори баҳо беришга сабаб бўла олмайди. Бугун тунда у “аристократлар” ихлосмандларининг олам-олам меҳрини қозониши ёки ҳафсаласини пир қилиши мумкин.\nКелинг, жамоаларнинг ҳолати ҳақида батафсил фикр юритамиз.\n“Шпорлар” “Челси” билан бир хил 33 очко жамғариб турганига қарамай, уларда битта захира ўйини борлигини эслатиб ўтишимиз зарур. Ҳа, Моуриньо шогирдлари кутилганидек, очко йўқотишларсиз узоққа бора олмади. Аммо амалда, ўзи иштирок этаётган барча мусобақаларда чемпионлик учун реал имкониятларни сақлаб турибди. “Манчестер Сити” турнир жадвалида маълум бир фарқни юзага келтирган бўлиши мумкин. Мавсум давомида Пеп шогирдларининг очко йўқотмаслигига ҳеч ким кафолат бера олмайди. Шунингдек, ҳали улар ўртасида ўзаро ўйин ҳам бор: 13 февраль санасида чемпионлик учун курашаётган икки жамоа “Этихад”да тўқнаш келади.\nАммо бу учрашувга катта имкониятлар билан етиб бориш учун “Челси” тўсиғидан омон-эсон ўтиб олиши зарур.\nУшбу беллашув Жозе Моуриньо учун ҳар доимгидек катта аҳамиятга эга. Мураббийларни тез-тез алмаштирадиган Абрамович уни ҳам ўз вақтида истеъфога чиқариб юборган. Шунингдек, яна бир учрашувда “Челси”ни мағлуб эта олмаган тақдирда, бундай ўйинлар кетма-кетлиги 7 тани ташкил этиб, шахсий антирекордини такрорлайди. Португалиялик кетма-кет учрашувларда мағлуб эта олмаслик борасидаги антирекордини 2011-2012 йиллар оралиғида “Барселона”га қарши ўйинларда ўрнатган.\nБугун Моуриньо жамоасидаги энг катта муаммо Кейннинг сафдан чиққани бўлиб турибди. Харрисиз ўтган сўнгги 9 ўйиннинг атиги 2 тасида "Лондон оқлари" зафар қучишга муваффақ бўлган. Шунингдек, Серхио Регилон, Деле Алли ва Жованни Ло Челсо ҳам дербини ўтказиб юбориши хабар қилинган. “Брайтон”га қарши беллашувда майдонни оқсоқланиб тарк этган Танги Ндомбеленинг соғлиғи борасида ҳам аниқ маълумотлар мавжуд эмас. Тажрибали мураббий бу камчиликларни ёпа олади, аммо ўзгаришлар “Челси”дек рақибга қарши самарали натижа бера оладими: мана бу масала?!\nТахминий таркиб: Льорис; Алдервейрелд, Дайер, Родон; Доэрти, Хёрбьерг, Сиссоко, Дэвис; Бергвейн, Винисиус, Сон.\n“Аристократлар” жуда ғалати ҳолатда. Қийин вазиятда бўлишига қарамай, ўтган мавсумда жамоага УЕФА Чемпионлар Лигаси йўлланмасини тақдим этган клуб афсонасини бу қадар осон кетказиш қанчалик тўғри эди? Роман Абрамович унинг кетиши ортидан билдирган фикрларида Лэмпард билан ўзаро ҳурмат ва келишув асосида хайрлашилгани ҳақида айтиб ўтди. Бундан келиб чиқадики, у Фрэнкнинг натижаларидан хавотирга туша бошлаган ва мухлислар олдида ҳурмати тўкилиб улгурмасидан лавозимидан озод этган. Бошқа томондан, клуб афсонаси иккинчи маротаба клубдан етарли асосларсиз кетмоқда. Футболчилик фаолияти мобайнида Моуриньонинг режаларидан тушиб қолгач, клубнинг ашаддий рақибларидан бири бўлган “Манчестер Сити”га ўтиб кетади. Мовий либосда ўз севимли клуби дарвозасига гол урган Лэмпарднинг ҳолати бутун дунё футбол мухлисларини ларзага келтирганди.\nНима бўлган тақдирда ҳам, бу қарор жамоага фойда келтиришини тилаб қоламиз. Нега Тухель танланди? Томас ПСЖдан ёмон натижалар туфайли кетмади. Унда ҳали хатоларини тўғрилаш учун етарли вақт ва имконият мавжуд эди. Бироқ, немис мутахассиси Париж мегаюлдузлари билан чиқиша олмай қолди. Шу жиҳатдан, ундан нимадир кутиш мумкин.\nИлк жиддий синов олдидан Тухель жароҳатлар билан боғлиқ муаммолар билан курашишга мажбур эмас. Ҳа, майдонга тушиши сўроқ остида бўлган бир қатор футболчилар бор. Ҳаким Зиеш ва Кай Хаверцда жисмоний ҳолат билан боғлиқ кичик ноқулайликлар борлиги хабар қилинмоқда. Зума бир нечта учрашувларда майдонда кўриниш бермади. Аммо унинг жароҳати ҳақида аниқ бир маълумот йўқ. “Челси” мухлислари учун хушхабар: Нголо Канте бугунги учрашувда майдонга тушишга тайёр. Агар Тухель унинг хизматларига эҳтиёж сезса, бугун уни таркибга киритар. Буёғини вақт кўрсатади.\nТахминий таркиб: Менди; Аспиликуэта, Сильва, Рюдигер; Хадсон-Одои, Ковачич, Канте, Алонсо, Пулишич; Вернер, Жиру.\nЖозе Моуриньо: “Бизни жуда муҳим ўйин кутиб турибди. Ўйин бевосита поғона учун бўлиб ўтади. Биз ўзимизнинг ижобий жиҳатларимиздан фойдаланиб, “Челси”га муносиб қаршилик кўрсатишга ҳаракат қиламиз.\nХаррининг ҳолати яхшиланиб боряпти. Унинг кайфияти яхши ва бундан биз ҳам хурсандмиз. Оптимистик бўлиш яхши, аммо биз Кейннинг соғлиғи билан таваккал қилмоқчи эмасмиз. Биз унинг тизимли равишда соғайишини хоҳлаймиз. Кейинги ҳафта ярмида “Эвертон” ва ундан сўнг, “Манчестер Сити”га тўқнаш келамиз. Шуларнинг бирида у сафга қайтишига умид қиламиз”.\nТомас Тухель: “Бизда жуда яхши жамоа бор ва бу каби юқори савияли футболчилар билан ишлаш ёқимли. Улар ҳар жиҳатдан Премьер-лига даражасига мос. “Челси” шарафини ҳимоя қилиш ва унинг совринларга бўлган эҳтиёжини қондириш қийин масала. Мен бу ерда бахтлиман ва клубдаги қийинчиликларни бажонидил қабул қиламан. Жамоадаги ғолиблик руҳини ривожлантириш ва тўғри машғулот олиб боришни ташкил этишимиз зарур”.\nЖамоалар ўртасидаги сўнгги икки беллашув дуранг натижа билан якунланган. Бугун ҳам томонларнинг муроса кўчасини танлаши эҳтимоли мавжуд. Биринчидан, Тухель катта жамоага қарши ўйинда эҳтиёткорликни биринчи планга қўйиши мумкин. Бошқа тарафда, Моуриньо Кейнсиз қарши ҳужумларга таяна олмаяпти. Сон Хён Миннинг мўъжизавий ўйинлари ҳам Харрисиз ўхшамаяпти.\nШахсий интуициялар тўқнашув дуранг билан якунланишини айтмоқда. Аммо бу даражадаги ўйинларнинг натижасини олдиндан аниқ тахмин қилиб бўлмайди. Биргаликда кузатамиз!\nАПЛ. Сафарда ғалаба қозонган "Тоттенхэм" "Ливерпуль" билан фарқни минимал даражада қисқартирди, "Эвертон" кучли тўртликка кириб олди


Қашқадарёда тезкор ходимлар оғуфурушларни ўз вақтида қўлга олди - Zamin.uz\n17:45 / 31.05.2020\nҚарши шаҳар 3-сонли ИИБга 2020 йил 28 май куни гиёҳвандлик моддасига оид хабар келиб тушди. Бу ҳақда Қашқадарё вилояти ИИБ Ахборот хизмати хабар бериб ўтди.\nШу куни соат 15:25 ларда вилоят ИИБ, Қарши шаҳар ИИО ФМБ тезкор ходимлари ва Қарши шаҳар 3-сонли ИИБ ходимлари томонидан Қарши шаҳар «Отчопар» маҳалласида яшовчи Ж.М.нинг яшаш уйи ҳовлисидаги томорқаси кўздан кечирилди. Кузатув чоғида томорқадаги тут дарахти ёнига экилган гуллар орасида 50х50 см жойдан бир туп, сув насоси яқинидаги 50х50 см жойдан бир туп, сув ҳовузи ёнидаги 50х50 см жойдан бир туп яшил рангли ўткир ҳидли ўсимликлар экиб парваришлаб келинаётгани аниқланди.\nШунингдек, анор дарахти ёнидаги 50х50 см жойда экиб парваришланаётган бир туп яшил рангли ўткир ҳидли ўсимлик эса ИИБ ходимлари келган вақтида хонадон эгалари томонидан яшириш мақсадида юлиб олиниб қўшни ҳовли томорқа ҳудудига девордан отиб юборилган.\nБундан ташқари ҳожатхона олдидаги қўл ювиш ускунаси қопқоғи устига қуритиш учун қўйилган нам ҳолатдаги яшил рангли ўткир ҳидли ўсимлик барглари ҳам эътибордан четда қолмади. Холислар иштирокида жами 4 туп яшил рангли ўткир ҳидли ўсимликлар ва ушбу ўсимлик барглари ҳужжатлаштириб олинди. М.Ж.нинг яшаш ҳовлисидан олинган 4 туп яшил рангли ўсимлик таркибида тетрогидроканнабинол гиёҳванд моддаси бор бўлган каннабис ўсимлиги эканлиги, унинг жами соф оғирлиги 236 граммни ташкил этиши кўрсатилган.\nШунингдек қўл ювиш ускунаси қопқоғи устига қуритиш учун қўйилган нам ҳолатдаги ўткир ҳидли ўсимлик барглари таркибида ҳам тетрогидроканнабинол гиёҳванд моддаси бор бўлган каннабис ўсимлиги эканлиги, унинг жами соф оғирлиги 8,7 граммни ташкил этиши қайд этилди.\nМазкур ҳолат юзасидан Қарши шаҳар 3-сонли ИИБ ТБ томонидан М.Ж.га нисбатан Жиноят кодексининг 270-моддаси 1-қисми билан жиноят иши қўзғатилиб, ҳозирда тергов ҳаракатлари олиб борилмоқда. “Замин” янгиликларини “Twitter”да кузатиб боринг\nТоморқадаги 187 туп оғу фош этилди\n12-05-2020, 20:03, Жамият\n11-05-2020, 18:00, Жамият


Хоф -Ҳирот темир йўли - Parstoday\nдекабр 23, 2020 14:58\nдекабр 10, 2020 15:34\nХуросони Разавий вилоятидаги Хоф -Афғонистон ғарбий қисмида жойлашган Ҳирот темир йўлининг бир қисми Эрон ва Афғонистон президентларининг видеотасвир шаклида фойдаланишга топширилди.\nХоф -Ҳирот темир йўли очилиш маросими (видео)\nдекабр 10, 2020 14:18\nЭрон ва Афғонистон президентлари иштирокида Хоф-Ҳирот темир йўли фойдаланишга топширилди.\nХоф-Ҳирот темир йўли фойдаланишга топширилди (видео)\nдекабр 10, 2020 14:04\nЭрон ва Афғонистон президентлари иштирокида Хоф-Ҳирот темир йўли фойдаланишга топширилди. ИРНА ахборот агентлигининг хабар қилишича, 140 километр узунликдаги Эроннинг Хоф ва Афғонистоннинг Ҳирот шаҳарлари ўртасидаги темир йўли икки мамлакат президентларининг видеоконференция орқали бўлиб ўтган йиғилишида фойдаланишга топширилди.\nХоф -Ҳирот темир йўли очилиш маросими (фотожамланма)\nдекабр 10, 2020 13:14


Юридик шахс тўғрисида маълумот;\nТиббий ташкилотнинг тури, кўрсатмоқчи бўлган ихтисослашувлар шакллари ва кўрсатилган тиббий фаолият амалга ошириладиган муддат;\nЗарур бўлган ускуналар, шу жумладан, тиббий техниканинг мавжудлиги ҳақидаги маълумот.\n20 кун (тезлаштирил ган тартибда 5 иш куни)\nАризани умумий тартибда кўриб чиқиш учун БҲМнинг 2 баравари;\nТезлаштирилган тартибда кўриб чиқиш учун БҲМнинг 3 баравари;\nЛицензия учун БҲМнинг 5 баравари.\nЮридик шахслар учун — улар ҳақида тўлиқ маълумот;\nЖисмоний шахслар учун — улар ҳақида тўлиқ маълумот;\nМўлжаллаётган фаолиятнинг йўналиши ваамалга ошириладиган муддат;\nХабарнома олиш шакли;\nЗарур бўлган ускуналар, шу жумладан, тиббий техника ва ходимларнинг мавжудлиги ҳақидаги маълумот.\n15 кун (тезлаштирилган тартибда 5 иш куни)\nАризани умумий тартибда кўриб чиқиш учун БҲМнинг 2 баравари ;\nТезлаштирилган тартибда кўриб чиқиш учун БҲМнинг 2 баравари ;\nЛицензия учун БҲМнинг 10 баравари .\nАвтомобиль транспортида йўловчиларни шаҳарда, шаҳар атрофида ва шаҳарлараро, шунингдек йўловчиларни ҳамда юкларни халқаро йўналишлар бўйича ташиш фаолиятини лицензиялаш\nЮридик шахс учун — у ҳақида тўлиқ маълумот;\nЖисмоний шахс (якка тартибдаги тадбиркор) учун:\nюк ташиш ҳуқуқига лицензия олишда —паспорт ва ҳайдовчилик гувоҳномаси; фаолиятнинг лицензияланадиган тури, кўрсатилган ҳолда лицензия бериш тўғрисидаги сўровнома ва/ёки лицензия варақалари олиш учун корхона ихтиёрида бўлган автотранспорт воситаларининг рўйхати билан бирга автотранспорт воситаларининг мулк ҳуқуқи, ашёвий ҳуқуқлар ёки ижара асосида тегишлилиги тўғрисидаги маълумотлар;\nҲайдовчиларни тиббий кўрикдан ва автотранспорт воситаларини техник кўрикдан ўтказиш ёхуд ариза берувчининг тегишли ихтисосликдаги ташкилот билан унга тиббий кўрик ва техник кўрикдан ўтиш имконияти яратиб берилиши тўғрисидаги шартномаси мавжудлиги ҳақидаги маълумотлар белгиланган шаклда автомобиль транспортида йўловчиларни ва юкларни шаҳарда, шаҳар атрофида, шаҳарлараро ва халқаро йўналишлар бўйича ташиш фаолиятига лицензия бериш бўйича давлат хизматларидан фойдаланиш учун сўровнома;\nАризани кўриб чиқиш учун БҲМнинг 1 баравари;\nЛицензия учун БҲМнинг 1 баравардан –28 бараваргача\nЮридик шахс ҳақида маълумот, лицензияланаётган тури, таълим фаолияти йўналишлари рўйхати кўрсатилган лицензия бериш тўғрисидаги ариза;\nБино ва хоналарнинг ёнғин хавфсизлиги талаблари ва санитария-гигиена нормаларига мувофиқлиги тўғрисидаги хулосалари;\nАризани кўриб чиқиш учун БҲМнинг 2 баравари;\nЛицензия учун БҲМнинг 10 баравари.\nЮридик шахс ҳақида маълумот, таълим фаолияти йўналишлари рўйхати;\nБинолар ва хоналарнинг ёнғин хавфсизлиги талабларига ва санитария-гигиена нормаларига мувофиқлиги тўғрисидаги хулосалари;\n10 иш куни, олий таълим тури бўйича 30 иш куни\nЛицензия талабгорининг номи ва ташкилий-ҳуқуқий шакли, туризм хизматларини кўрсатиш учун амалдаги сертификати ва фаолиятини амалга ошириш учун бинога ҳуқуқни берувчи ҳужжатлардаги маълумотларнинг мавжудлиги, лицензия талабгорининг жойлашган жойи (почта манзили), алоқа телефонлари.\nЮридик шахс штатида амалдаги малака сертификатига эга бўлган камида бир нафар мутахассис бўлиши;\nТуризм фаолиятини амалга ошириш учун йўналишига кўра:\n«чиқиш ва кириш туризми» — БҲМнинг камида 400 баравари миқдорида шакллантирилган устав жамғармасига эга бўлиши;\nТуристлар ва экскурсиячиларнинг ҳаёти, соғлиғи ва мол-мулки учун хавфсизликни таъминлаш бўйича сертификатланган тизимнинг мавжудлиги;\nРаҳбар тўғрисидаги маълумотлар.\nАризани кўриб чиқиш учун БҲМнинг 2,5 баравари ;\nички туризм учун БҲМнинг 2 баравари ;\nташқи туризм учун БҲМнинг 5 баравари.\n2018 йил 30 майда тасдиқланган Туризм фаолиятини лицензиялаш бўйича давлат хизматларини кўрсатишнинг вақтинчалик Маъмурий регламенти\nЮридик шахс ҳақида тўлиқ маълумот, божхона омбори ташкил этилаётган манзил, Лицензияланадиган фаолият тури.\nБожхона омбори сифатида фойдаланиш учун мўлжалланган бинолар ва (ёки) очиқ майдончалар ҳақида тегишли маълумотлар;\nАвтомобиль ва темир йўллар кўрсатилган ҳолда, божхона омбори учун мўлжалланган ҳудуд (шунингдек, ёндош) ва биноларнинг сифатли тарҳи ва чизмаси;\nТегишли божхона тўловлари тўланганини тасдиқловчи ҳужжат.\n*Базавий ҳисоблаш миқдори ошганда ҳамда амал қилиш муддати тугаши муносабати билан божхона тўловлари тўланишини таъминловчи ҳужжатни янгиланганда:\n- пул маблағларини божхона органининг шахсий ғазна ҳисоб варағига киритилганлиги ҳақидаги ҳужжат;\n- товарларни гаровга қўйилганлиги ҳақидаги ҳужжат;\n- банк кафолатини тақдим этилганлиги ҳақидаги ҳужжат;\n- божхона тўловларини тўлаш мажбуриятини суғурталанганлиги ҳақидаги ҳужжат;\n- кафиллик ҳақидаги ҳужжат.\nАризани кўриб чиқиш учун БҲМнинг 0,5 баравари;\nБҲМнинг 5 баравари.\nБож олинмайдиган савдо дўкони учун заллар, ёрдамчи бинолар ва омборлари тўғрисида батафсил маълумотлар;\nУшбу биноларнинг сифатли тарҳи ва чизмаси;\nСотилиши мўлжалланаётган товарлар рўйхати;\nБҲМнинг 5 баравари .\nХўжалик юритувчи субъектларнинг устав фондидаги (устав капиталидаги) акцияларни (улушларни) олишга доир битимларга олдиндан розилик бериш\nЮридик шахс ҳақида тўлиқ маълумот;\n2.Олдинги 2 йил мобайнида (фаолият амалга оширилган муддат мобайнида) олиб борилган фаолият турлари, ишлаб чиқарилган ва реализация қилинган товарлар (ишлар ва хизматлар) турларининг номлари ва ҳажмлари тўғрисидаги маълумотлар;\nЎтган 2 календарь йилга доир молиявий (1 ва 2 шакл) ва статистика ҳисоботи;\nШахслар гуруҳи таркиби тўғрисидаги, гуруҳга кириш асослари, устав фондидаги (капиталидаги) акцияларни (улушларни) олиш бўйича кўриб чиқилаётган битимларга тааллуқли бошқа ахборотлар;\nХўжалик юритувчи субъектларни қўшиб юбориш ва қўшиб олишга доир битимларга олдиндан розилик бериш\nЙиғим тўланганлиги тасдиқловчи ҳужжат.\nАризани кўриб чиқиш учун БҲМнинг 2 баравари ;\nЮридик шахс ходимларида тегишли олий ёки ўрта махсус маълумотнинг ва ноширлик ишида камида 3 йиллик иш тажрибасининг мавжудлигини тасдиқловчи ҳужжатлар (маълумот тўғрисидаги ҳужжатнинг ва меҳнат дафтарчасининг нусхаси).\n*Фаолиятнинг лицензияланаётган турини амалга ошириш учун зарур бўлган мавжуд моддий-техник база, асбоб-ускуналар ва бошқа техника воситалари тўғрисидаги маълумотлар ва юридик шахс ходимларида тегишли олий ёки ўрта махсус маълумотнинг ва ноширлик ишида камида 3 йиллик иш тажрибасининг мавжудлигини тасдиқловчи ҳужжатлар ҳақидаги маълумот тақдим этилади.\nАриза берувчи учинчи шахс бўлган тақдирда, тегишли тартибда берилган ишончноманинг электрон нусхаси илова қилинади.\n*Сўровномага банк муассасасининг номи, банкдаги ҳисоб рақами, Матбаа ускуналарининг тури, номи ва миқдори ҳақидаги маълумотлар киритилади.\n9 иш куни. Тезлаштирилган тартибда 2 иш куни\nўтказилгани тўғрисидаги маълумотлар;\nОбъектнинг ёнғин хавфсизлиги талабларига мослиги тўғрисидаги маълумотлар;\nОбъектнинг техник мустаҳкамлиги ва Ўзбекистон Республикаси Миллий гвардиясининг қўриқлаш хизмати техник қўриқлаш марказига уланганлиги ҳақидаги маълумотлар;\nПрекурсорлар айланмаси, улардан фойдаланиш ва уларни сақлаш билан боғлик бўлган фаолиятни амалга ошириш учун лицензия ҳақидаги маълумотлар;\nМавжуд асбоб-ускуналар ва технологиялар рўйхати илова қилинади.\nАризани кўриб чиқиш учун БҲМнинг 5 баравари ;\nЛицензия учун юридик шахслар учун — БҲМнинг 5 баравари .\nЮридик шахс тўғрисида тўлиқ маълумот;\nМўлжалланаётган фаолиятнинг лицензияланаётган тури (унинг бир қисми) ҳамда уни амалга ошириш учун муддат;\nЮридик шахс гувоҳномаси нусхаси;\nАризани кўриб чиқиш йиғим тўлаганлигини тасдиқловчи ҳужжат;\nТелекоммуникациялар тармоқларини ишлатиш ва (ёки) улар хизматларини кўрсатиш учун лицензия олишда — телекоммуникациялар асосий техник воситаларининг тавсифи, радиочастоталарнинг диапазонлари ва номиналлари (улардан фойдаланишда) кўрсатилган ҳолда уларнинг рўйхати;\nТелекоммуникациялар тармоқларини лойиҳалаштириш ва (ёки) қуриш учун лицензия олишда — лойиҳалаштириш, қурилиш ишларини амалга ошириш учун зарур бўлган техник воситалар ва норматив-ҳуқуқий ҳужжатларнинг рўйхати;\nТармоқни ташкил этиш режаси ва ривожлантириш прогнози, белгиланган шакл бўйича бажариладиган ишларга қараб бошқа зарур маълумотлар;\nЎзбекистон Республикасининг радиочастоталаридан фойдаланиш ва уларни назорат қилиш бўйича органларнинг берилган частоталардан фойдаланиш имконияти, узатувчи қурилмалар қуввати тўғрисидаги маълумотлар;\nБошқа шахсга тегишли асбоб-ускунадан фойдаланиш мўлжалланаётган тақдирда ушбу асбоб-ускуна ижарага олинганлиги (фойдаланилганлиги)ни тасдиқловчи ҳужжат;\nЎзбекистон Республикаси ҳудудидан учинчи мамлакатларга хорижий теле ва радио станцияларнинг дастурларини ретрансляция қилиш учун лицензия учун халқаро битимларнинг тегишли шартларига мувофиқ қўшимча ҳужжатлар талаб этилади.\nАризани кўриб чиқиш учун БҲМнинг 1 баравари ;\nЛицензия учун фаолият турига қараб БҲМнинг 1 бараваридан – 140.000 баравиригача\n2018 йил 30 майда тасдиқланган Телекоммуникациялар тармоқларини лойиҳалаш, қуриш, фойдаланиш ва хизматлар кўрсатиш фаолиятини амалга ошириш учун лицензия бериш бўйича давлат хизматларини кўрсатишнинг вақтинчалик маъмурий регламенти\nТалабгорнинг жойлашган манзили, банк ҳисобварағи, хизмат кўрсатувчи банк номи, МФО, ИФУТ, СТИР м аълумотлари кўрсатилади.\n- юридик шахс (лицензия даъвогари)да ишлайдиган мутахассисларнинг тегишли мутахассислик бўйича олий маълумот бўйича диплом нусхаси ёки лицензияловчи орган томонидан берилган реставратор-устанинг малака сертификати;\n- тегишли мутахассислик бўйича олий маълумотга эга бўлган ва асосий иш жойи бўйича ишлаётган мутахассиснинг меҳнат дафтарчаси нусхаси;\n- шакллантирилган устав фонди миқдори тўғрисида далолат берувчи ҳужжат нусхаси;\n- лицензия талаблари ва шартларида белгилган тегишли асбоб-ускунларнинг номи, маркаси ва сони ҳақида маълумотнома.\n1-тоифали лицензия – БҲМнинг 20 баравари\n2-тоифали лицензия – БҲМнинг 40 баравари\nСайт фойдаланувчилари - 26


Фермерларга бухгалтерия ҳисоби бўйича бепул маслаҳатлар берилади | NORMA.UZ\nЭслатиб ўтамиз, Марказлар Президентнинг 2.07.2018 йилдаги ПҚ–3824-сон қарорига мувофиқ ташкил этилган, уларнинг асосий мақсади – фермер хўжаликларида ҳисоб-китоб тизимини ва банк хизматлари кўрсатилишини тубдан такомиллаштириш. Ҳар бир Марказ штати 3 бирликдан иборат: директор, солиқ ва статистика ҳисоботлари бўйича маслаҳатчи ҳамда молиявий ҳужжатларни юритувчи бухгалтер. Битта бухгалтер 20 та фермер хўжалигига бириктирилади.\nЮқорида кўрсатилган ҳужжат билан Марказлар томонидан фермер хўжаликларига консалтинг хизматлари кўрсатиш тартибини тасдиқлаш вазифаси ҳам топширилди. Қабул қилинган ҳужжатда бундай хизматларга қуйидагилар киритилган:\nасосий воситалар, товар-моддий бойликлар, қишлоқ хўжалиги мавсуми якунлари бўйича дебиторлик ва кредиторлик қарзларини хатловдан ўтказиш;\nсолиқлар ва бошқа мажбурий тўловлар бўйича солиқ органлари билан бирга солиштириш далолатномаларини тузиш ва уларнинг ўз вақтида тўланишини ташкил этиш;\nсолиқ, молиявий ва статистика ҳисоботларини тузиш ҳамда уларни тегишли органларга тақдим қилиш;\nдаромадлар ва харажатларни таҳлил қилиш, келгуси йил учун бизнес-режа тузишда амалий ёрдам кўрсатиш.\nтуман фермер, деҳқон хўжаликлари ва томорқа ер эгалари кенгашлари (бундан кейин – Кенгашлар) аъзоси ҳисобланадиган, давлат эҳтиёжлари учун пахта хом ашёси ва ғалла етиштирувчи фермер хўжаликларига;\nтуман Кенгашларининг таклифига кўра молиявий ресурслари чекланган ва бухгалтерия ҳисобига эга бўлмаган, аъзолик бадалларини ўз вақтида тўлайдиган, ер ва сув ресурсларидан самарали фойдаланувчи, қишлоқ хўжалиги маҳсулотларининг бошқа турларини етиштирувчи фермер хўжаликларига. Хизматлар кўрсатиш шартномага мувофиқ амалга оширилади.


Ўзбек халқи қирғизларни сабрсизликда айблади. Мана, биз олдинги президентнинг тагида 27 йил «ғинг» демай ëтиб бердик. Худо умр берса, Мирзиëевнинг тагидаям 30 йил ëтамиз, чиройли, сабр қилиб…\n«Э, солиштирманглар унақа.\nШундай экан, кулгимни қистаманглар…»\nБу савол жавобини, албатта, ëзиб видео тагига пост қилиб ëзиб қўйинглар. Кейин каналга «подписатса» қилиб қўйинглар, сафимиз кўпайсин.\nМен бу одамнинг суратини қаерда кўрдим, деб ўйланиб, ўйланиб охири топдим. Чингиз Айтматовнинг «Бўтакўз» романидаги Абакр эди бу.\nËки «Оқ кема» қиссасидаги отаси тенги чолни таҳқирлаб ҳузур оладиган ароқхўр Ўрозқул эдими у?\n«Қирғизни ваҳший қилиб кўрсатиб, буткул элга шарманда қилди», дейишди улар.\n«Ҳеч замонда қирғиз отаси тенги одамни соқолидан судраб урадими?» дейишди.\n«Ҳеч замонда қирғиз қўлига болта олиб, бешикни толқолайдими?», дейишди.\n«Ҳеч замонда қирғиз молдай ичиб хотинини калтаклайдими?» дейишди.\n«Ҳеч замонда қирғиз қуролсиз бир бечорани саксовулга оëғидан осиб тагидан ўт қўядими?» дейишди…\nУлар эса «адабиëт тўқимасин ва чинликни акс эттирсин», дейишди.\nАйтматовнинг «Қиëмат» романида Мўйинқумдаги бир журналист бир гуруҳ ваҳшийлар тарафидан қатл қилинади.\n«Оқ кема» асаридаги болакай Ўрозқул қилган ваҳшийликларга чидамасдан ўз жонига қасд қилиб бу дунëдан кетади. Ўрозқул эса айш-ишратни давом қилдираверади.\n«Бўтакўз» қиссасидаги талончи Абакр олтин тангани олиб овулдан катта шаҳарга равона бўлади.\n«Қиëмат» романида журналист Авдий Каллистратовни таҳқирлаб ўлдирган Обер Кандалов¸ Мишаш¸ Кепа¸ Гамлет Галкин ва Абориген Узоқбойлар сайғоқ гўштидан кабоб еб¸ қўлбола ароқни симириб¸ нафрат ва кин тўла ҳаëтларини давом эттиришаверади.\nОлдин Абакр («Бўтакўз»даги образ) академикнинг тумшуғига туширишни орзу қилган бўлса¸ бугун у академикларнинг тумшуғини бемалол эзмоқда.\n«Улуғвор ниятларга кор қилмас ажал, Ким юртидан ёвни қувса, мендурман ўшал», деган сатрларни улуғ шоир Мақсуд Шайхзода ëзган.\nЎзбекистонда ҳар қандай ғоя, ҳар қандай диссертацияни олинг – ҳаммаси ПЛАГИАТ. Ўғирланган. Амир Худойберди деган шоирнинг «Девоналармиз» деган шеърини битта Мошаëн деган диндор шаир ўғирлаб Юлдуз Усмоновага сотворган.\nБотир Эргаш деган апрс эса Шайхзоданинг шеърини меники деб Озодга пуллабди. Самарқанддаги туризм университети ректори принтерда Бўшноқ университети дипломини принт қилиб, ўзини доктор деб эълон қилибди. Гдлян буларга қарата «Ўғри» деганида ҳақсиз эдими?\n«Оттепель» – бу музлар эриши деган маънони беради. Сиëсий термин.\nУ Свердловскда «Уральский воин » газетаси редактори бўлиб ишлаган эди.\nХуллас, Борис ака билан бирга ишлаб, ҳамшиша бўлиб, чапаниликдан сабоқ олган хоразмлик мухбир «минбарингга палонимни қўйдим», дейди.\nОператор эса «давай, амалда кўрсат», дейди ва кран лот ричагини босиб қурилмани обком котибининг нақ пешанасига борадиган қилиб силжитади.\nШунда бу чапани мухбир вилоят раҳбарига асбобини чиқариб кўрсатади (ва жазоланмайди). Мана бу «оттепель» эди.\nТуркманлар «Эшшини қақаси» дейди. Яъни катта ўғилнинг дадаси дегандай. Мураккаб экан. Яхшиси бири хотиним десин, яна бири эрим. Бўлди, тамом. Хўжайин деган сўзни чиқинди қутига отинг.\nИзбосканда пахта бункери машаққатга чидамай ëниб кетди. Ëниб- куйиб яшаш шуми? «Темир хотин» киносидаги робот опаям ўзини ëқувди. Ўтган ҳафта Наманган шаҳрида Гуландом Дадабоева ўзини МИБ ходимлари олдида ëқиб юборган эди.\ndata-title="РТдан ваъз: Мирзиёевнинг қизига таъзим қилиш бошланди" data-description="<!-- wp:paragraph --> <p>Мана, гир этиб бир ҳафта ўтдию кетди. Ҳафта ичида қирғизлар ҳукуматни ағдаришга ҳам улгурди. Ўзбек мулозимлари эса ҳукумат ..." data-image="https://eltuz.com/wp-content/uploads/2020/10/rasm4297786.jpg" data-url="https://eltuz.com/video/215352/" data-services="facebook,odnoklassniki,twitter,telegram" data-counter="ig">\nПрезидент сайлови ўтар-ўтмас матбуот худди Ислом Каримов давридаги ҳолатига қайтди-қўйди. «Йўлчи юлдузи»ни бир муддат йўқотиб қўйган партия нашрлари ҳатто ...


АҚШнинг энг кучли юридик компаниялари ва Адлия вазирлиги ўртасида Ўзбекистонда юристларнинг малакасини ошириш бўйича Меморандумлар имзоланди, деб ёзади Адлия вазирлиги расмий сайти\nЖорий йилнинг 20 сентябр куни АҚШнинг Нью-Йорк шаҳрида ўзбек-америка бизнес-форуми бўлиб ўтди. Бизнес-форум ишида Ўзбекистон томонидан қатор давлат органлари, тижорат ташкилотлари ва молия институтлари вакиллари иштирок этишди. Америка томонидан АҚШ Давлат департаменти, Савдо департаменти, йирик компаниялар, корпорациялар ва банк муассасалари вакиллари иштирок этди.\nБизнес-форум дастурига мувофиқ, иқтисодий барқарорликни ошириш, инвестицион муҳитни яхшилаш ва Ўзбекистон молия секторини такомиллаштириш масалалари бўйича қўшма мажлислар ўтказилди. Давра суҳбати давомида Ўзбекистон Республикаси Адлия вазири Р.Давлетов «Ҳуқуқий инфратузилмани ва ишлаб чиқаришни ривожлантириш орқали инвестицион жозибадорликни ошириш» мавзусида маъруза қилди. Ҳисобот республикада амалга оширилаётган ислоҳотлар ва Адлия вазирлиги томонидан хорижий инвесторларнинг ҳуқуқларини ҳимоя қилишдаги роли ҳамда масалаларига бағишланган.\nШунингдек, бизнес-форум давомида Адлия вазирлиги АҚШнинг 5 та энг кучли юридик компанияси ҳисобланган «White & Case», «Sidley Austin», «Hogan Lovells», «Holwell, Shuster and Goldberg» ва «Foley Hoag» ҳамкорлари билан алоҳида учрашувлар ўтказди. Нью-Йоркда бўлиб ўтган ўзбек-америка ҳамкорлиги бизнес-форуми доирасида мазкур энг кучли юридик компаниялар ва Адлия вазирлиги ўртасида Ўзбекистонда юристларнинг малакасини ошириш бўйича Меморандумлар имзоланди. Унга кўра махсус марказ очилади ва унинг фаолияти Ўзбекистон Республикаси Ташқи иқтисодий фаолият миллий банки томонидан қўллаб қувватланади.\nИмзоланган ҳужжатлар доирасида халқаро инвестициялар ва тижорат низолари, адвокатлик техникаси масалалари бўйича тажриба алмашиш тренингларини ўтказиш ва юридик компанияларда вазирлик ҳамда идоралар ходимлари учун амалиётларни ташкил этиш режалаштирилган. Ушбу тадбирлар вазирлик ва идоралар ходимларининг халқаро ҳуқуқ ҳамда халқаро арбитраж масалалари бўйича билим ва кўникмаларини оширишга хизмат қилади.\nАдлия вазирлиги бизнес-форум


Ливия жанубида давом этаётган ҳарбий зиддият сабаби аниқланди\n09:59 / 21.11.2016 5977\nЛивия жанубидаги Сабҳа шаҳрида 4 кундан бери давом этаётган қуролли тўқнашувда камида 16 киши ҳалок бўлган, 50 киши тан жароҳати олган, деб ёзмоқда The Guardian нашри. Маҳаллий қабилалар ўртасидаги келишмовчиликка эса қўлга ўргатилган маймун сабаб бўлгани айтилмоқда.\nГап шундаки, Ғаддодфа қабиласидан савдо дўкони соҳибининг маймуни Сулаймон авлоди қабиласининг мактаб ўқувчиси бошидаги рўмолни олиб қочган. Бунга жавобан, Сулаймон авлоди маймунни ва дўкон эгаси оиласининг уч аъзосини ўлдирган.\nШундан сўнг, шаҳарда танклар, миномётлар ва бошқа турдаги оғир техникалардан фойдаланган ҳолда ҳақиқий уруш бошланиб кетган.\nҒаддодфа ва Сулаймон авлоди – минтақадаги энг обрўли ва энг кучли қуролланган қабилалар ҳисобланишади. Бундан ташқари, Сабҳа қурол-яроғлар контрабандаси марказидир. Муаммар Қоззофий ўлдирилгач, шаҳарда тез-тез шу каби тартибсизликлар юз бериб туради.\nЛивиялик маршал Ҳалифа Хафтар Россияга келди\nБМТ Хавфсизлик Кенгаши Ливияга қарши санкциялар доираси ва муддатини узайтирди\nРоссия ҳарбийлари Ливияга юборилгани маълум бўлди. У ерга нуфузли десант қисмлари ва ГРУ махсус кучлари жўнатилган


«ХАЛҚАРО ОИЛА КУНИ» га бағишланган велотур ўтказилди » Учкудуқ туман ҳокимлиги расмий веб-сайти\nБош саҳифа / Туман ҳокимияти / Оммавий тадбирлар / «ХАЛҚАРО ОИЛА КУНИ» га бағишланган велотур ўтказилди\n«ХАЛҚАРО ОИЛА КУНИ» га бағишланган велотур ўтказилди\n14-05-2018, 15:17, admin\nЎзбекистон велосипед спорти Федерацияси ҳамда Ўзбекистон Хотин-қизлар қўмитаси томонидан 12 май куни мамлакатимизнинг барча туман ва шаҳарларида хотин-қизлар ўртасида велотур ташкил этилди. Ана шундай мусоқаба Зарафшон шаҳрида ҳам бўлиб ўтди.\n"15-май Халқаро оила куни” муносабати билан "Соғлом оила – жамият бойлиги” шиори остида ўтказилганмазкур беллашувларда 18–30, 31–44ҳамда 45 ёш тоифаларида Томди, Учқудуқ туманлари ҳамда Зарафшон шаҳридан ҳаваскор хотин-қизлар иштирок этди.\nУшбу баҳсларда 10 нафар учқудуқлик спортсевар аёлларимиз ҳам муваффиқиятли иштирок этиб, фахрли иккинчи ва учинчи ўринга сазовор бўлдилар. Шунингдек иштирокчиларимиз номинацияларда ҳам совридор бўлиб қайтишди.\nУлар билан танишинг: Туман тиббиёт бирлашмаси шифокори Зилола Муҳаммадиева, 7 мактаб ўқитувчиси Ойгул Қурбонова, туман тиббиёт бирлашмаси ҳамшираси Нафиса Ҳотамова ҳамда Болалар ва ўсмирлар спорт мактаби ўқитувчиси Шоҳиста Эргашовалар шулар жумласидандир.\nВелотур ғолиб ва совриндорлари ташкилотчиларнинг диплом ва эсдалик совғалари билан тақдирландилар.\nСуратда: учқудуқлик велотур иштирокчилари.


Ҳаётий дастурнинг амалий натижаси\nЖиззах — Фориш автойўли бўйида, туманга кириш дарвозаси бўлган Оқтом қишлоғининг «Обод қишлоқ» дастурига киритилиши бежиз эмас, албатта.\nЖанубий Қизилқумнинг Нурота тоғ тизмалари туташ қисмида собиқ тузум даврида сувсиз даштдаги давлат қоракўлчилик хўжалигининг асосий ғалла хирмони, дон омбори вазифасини ўтаб келган қишлоқ ўтмишини кекса авлод вакиллари эслашади. Ҳақиқатан ҳам, ўша даврларда 30-35 хонадондан иборат «Зерновой» деб аталган бу қишлоқча аҳолиси барқарор ойлик маошдан ташқари, давлат хирмони ва омборидан «тўкилиб қолган» дондан ҳам улушини олиб тургани учун сувсиз, коммунал, маиший қулайликларсиз ҳам ҳаётдан рози яшаган.\nАммо давр ҳам, қишлоқ ҳам ўзгарди. Ҳудуднинг тарихий номи билан аталадиган Оқтом бугун 509 хонадондан иборат 2 минг 851 нафар аҳоли истиқомат қилаётган катта қишлоққа айланган. Қишлоқ катта бўлгач, истеъмол, талаб, эҳтиёж ҳам шунга яраша бўлади. Энди тирикчилиги чорвачилик ва қисман деҳқончилик бўлган қишлоқ одамларининг ҳаёти ҳавас қиларли эмас. Негаки, кейинги йилларда қатор ижтимоий-иқтисодий муаммолар тўпланиб қолган эди.\nТуман ҳокимлиги томонидан ишлаб чиқилган қишлоқни ободонлаштириш дастурида йиллар давомида тўпланиб қолган муаммоларни бартараф этишга алоҳида эътибор қаратилиб, ҳар бир оила турмуш фаровонлигини юксалтириш, одамларнинг ҳаётдан рози бўлиб яшашини таъминлаш чоралари белгиланган. Ушбу дастурга мувофиқ, Наврўз байрами арафасида қишлоқда кенг кўламли ободонлаштириш-кўкаламзорлаштириш тадбирлари бошланди.\nШу кунларда Оқтом қишлоғида иш авжида. Тумандаги корхона, ташкилот, муассасаларнинг юзлаб ишчилари, техника воситалари ҳашарга жалб этилган. Ҳудуддаги 16 ва 35-умумтаълим мактаблари, қишлоқ врачлик пунктида таъмирлаш, ободонлаштириш ва кўкаламзорлаштириш ишлари қизғин.\nҚишлоқ ўртасидан ўтган йўл атрофидаги дарахтларга шакл берилиб, оқланмоқда. Қуриган дарахтлар кесилиб, ўрнига япон сафораси ва арча кўчатлари экилаётир.\nЭлектр узатиш тармоқлари таъмирланиб, симёғочлар янгиланмоқда. Ички йўлларга шағал тўкилиб, текислаш ишлари бошланди. Эски, пастқам ва яроқсиз ҳолга келиб қолган бинолар бузилиб, ўрнига янгилари қад ростлаётир. Кам таъминланган 13 оила уйлари жорий таъмирланиб, том қисми алмаштирилди.\n— Давлат идоралари бизнинг ҳолимиздан хабар олиб, турмушимизни енгиллатишга эътибор бераётганидан кўнглимиз тоғдек кўтарилмоқда. Бизнинг уйимизни ҳам таъмирлаб беришди. Томорқамизга сув чиқариш, экин экишга ёрдамлашмоқда, — дейди уй бекаси Муҳаббат Эрдонова.\nАмалга оширилаётган ишлар давомида томорқадан самарали фойдаланиш, қўшимча даромад олишга эътибор қаратилмоқда. Ўрганишлар жараёнида аксарият аҳоли томорқадан самарасиз фойдаланаётгани маълум бўлди. Масалан, Фахриддин Қўйчиев деҳқон хўжалиги ташкил этиб, бундан бир неча йил олдин 36 сотих ерга эккан токлар қаровсизликдан қуриб қолган. Худди шундай умри беҳуда ўтаётган ерлар анчагина.\nШунинг учун туман қишлоқ хўжалиги бўлими, «Маҳалла» хайрия жамоат фонди туман бўлими ва бошқа давлат ҳамда жамоат ташкилотлари томонидан ҳар бир хонадон соҳибига ердан фойдаланиш бўйича маслаҳат, амалий ёрдам кўрсатилмоқда.\nОқтомда «Обод қишлоқ» дастурини амалга ошириш бўйича туман ишчи гуруҳининг дала штаби фаолият кўрсатаётир. Штабда бандликка кўмаклашиш маркази, архитектура, тижорат банклари, ўрмон хўжалиги ва бошқа ташкилотлар мутахассислари аҳолига зарур маслаҳат ва кўмак беради.\nДастурга мувофиқ, қишлоқ гузари ва фуқаролар йиғини биносини қуриш ишлари ҳам бошлаб юборилди. Хуллас, Оқтом кундан-кун обод ва кўркам қишлоққа айланмоқда.


АВТОМОБИЛЬ ЗАВОДИ ҚУРИЛИШИ БОШЛАНДИ - Ўзбекистон овози газетаси\nАВТОМОБИЛЬ ЗАВОДИ ҚУРИЛИШИ БОШЛАНДИ\n«Жиззах» махсус индустриал зонасида Президентимизнинг 2017 йил 13 июндаги «Хорижий инвестициялар иштирокидаги «Uzbekistan Peugeot Citroen Automotive» корхонасини ташкил этиш тўғрисида»ги қарорига мувофиқ янги, замонавий автомобиль заводини барпо этишга киришилди. Корхонада йўловчи ва юк ташишга мўлжалланган «Peugeot» ва «Citroen» енгил тижорат автомашиналари ишлаб чиқарилиши режалаштирилган.\n«Ўзавтосаноат» акциядорлик компанияси ва Франциянинг етакчи автомобиль ишлаб чиқарувчи «Пежо Ситроен» гуруҳи ҳамкорлигида қуриладиган қўшма корхона учун махсус иқтисодий зона ҳудудидан 45 гектар ер майдони ажратилди.\n– Корхонани барпо этишда мамлакатингиз Президентининг шахсан қўллаб-қувватлаши ҳамда ўзбекистонлик шерикларимиз билан самарали келишувлар ҳал қилувчи омил бўлмоқда, – дейди «Пежо Ситроен» гуруҳи вице-президенти Кристоф Бержеран. – Ушбу лойиҳа бизнинг стратегик режаларимизга мос бўлиб, енгил тижорат автомобиллари бизнесини ривожлантириш ва ҳудудни иқтисодий юксалтириш учун катта имконият яратади.\n2019 йилдан эътиборан корхона маҳсулот ишлаб чиқаришни бошлайди. У йилига 16000 дона замонавий автомобиль ишлаб чиқариш қувватига эга бўлади. Маҳсулот ички бозордан ташқари хорижий давлатларга ҳам экпорт қилинади. Лойиҳани амалга оширишга 130 миллион евролик инвестиция жалб этилаётир. Корхона ишга тушгач, 600 нафардан зиёд жиззахлик ёш иш билан банд бўлади.\n– Ҳозирга қадар махсус иқтисодий зонада умумий қиймати 91,3 миллион АҚШ долларига тенг бўлган 19, шу жумладан хорижий инвеститциялар иштирокида 15 лойиҳа амалга оширилди, – дейди вилоят ҳокимининг иқтисодиёт ва тадбиркорлик масалалари бўйича ўринбосари Алижон Абдуллаев. – Натижада 1324 янги иш ўрни яратилди. Айни пайтда умумий қиймати 203,9 миллион долларга тенг 11 лойиҳа устида иш олиб борилаяпти.\n«Жиззах» махсус индустириал зонасида барпо этилаётган янги, замонавий корхоналар вилоят иқтисодиётининг ўсишига, аҳоли бандлигини таьминлашга, одамлар турмуш даражасини оширишга хизмат қилаётгани жиззахликларни мамнун этмоқда.


Ўзбекистон БМТнинг қишлоқ хўжалиги ва озиқ-овқат бўйича тузилмалари (...)\nЎзбекистон БМТнинг қишлоқ хўжалиги ва озиқ-овқат бўйича тузилмалари билан ўзаро ҳамкорликни кенгайтирмоқда\nСўнгги йилларда Ўзбекистоннинг БМТ Озиқ-овқат ва қишлоқ хўжалиги ташкилоти (ФАО), Қишлоқ хўжалигини ривожлантириш халқаро жамғармаси ва Бутунжаҳон озиқ-овқат дастури билан алоқалари янги босқичга чиқди. Бу, ўз навбатида, мамлакатимизнинг Барқарор ривожланиш мақсадларига эришишда муҳим аҳамият касб этаётир.\nБМТнинг мазкур ихтисослашган тузилмалари билан ҳамкорликни чуқурлаштиришга қаратилган Ўзбекистонда қишлоқ хўжалигини ривожлантиришнинг 2020-2030 йилларга мўлжалланган стратегияси қабул қилинган. Стратегияда қишлоқ хўжалигини ривожлантириш билан боғлиқ қатор устувор йўналишлар белгиланди. Шунингдек, давлатимиз раҳбарининг тегишли қарори билан БМТнинг ушбу ихтисослашган тузилмалари билан ҳамкорликни янада кенгайтириш бўйича «Йўл харитаси» тасдиқланди.\nБундан ташқари, Ўзбекистоннинг Италиядаги элчихонаси ҳузурида ушбу халқаро ташкилотлар билан ишлаш бўйича доимий ваколатхона очилди.\nБМТнинг қишлоқ хўжалигини ривожлантириш бўйича тузилмалари билан ҳамкорликдан кўзланган асосий мақсад Ўзбекистон қишлоқ хўжалигида амалга оширилаётган модернизация ва трансформация жараёнлари қўллаб- қувватланиши билан изоҳланади.\nХусусан, соҳада замонавий илғор билим ва инновацияларни жорий этиш, грант ва инвестицияларни жалб этиш, лойиҳаларни амалга ошириш, шунингдек, минтақада озиқ-овқат хавфсизлиги таъминланишига Ўзбекистоннинг муносиб ҳиссасини қўшишга қаратилган.\n2021 йил июль ва сентябрь ойларида бўлиб ўтган БМТнинг Бутунжаҳон озиқ-овқат саммитида Ўзбекистон вакиллари илк маротаба юқори даражада иштирок этди. Саммитда дунё ҳамжамиятига аграр соҳада олиб борилаётган ислоҳотлар тақдим қилингани баробарида глобал жараёнларда мамлакат нуқтаи назари баён этилди.\n2001 йил 2 ноябрда Ўзбекистон ФАОга аъзо давлат сифатида қабул қилинди. ФАО билан ҳамкорлик икки томонлама имзоланадиган Мамлакат ҳадли дастури асосида ташкил этилади ва мазкур ҳужжат билан маълум бир даврга мўлжалланган устувор йўналишлар белгилаб олинади.\nЎтган йили Ўзбекистон ва ФАО ўртасида 2021-2025 йилларга мўлжалланган умумий грант қиймати 17 миллион АҚШ доллар миқдоридаги навбатдаги Мамлакат ҳадли дастури қабул қилинди. Мазкур дастурнинг асосий мақсади аграр соҳада амалга оширилаётган туб ислоҳотларни қўллаб-қувватлашга қаратилган.\nБугунги кунда ФАО билан ҳамкорликда қишлоқ ва ўрмон хўжалиги, чорвачилик, балиқчилик, экология, гидрометеорология ва шу каби тармоқларда умумий қиймати 37,8 миллион долларга тенг бўлган 25 та миллий ва минтақавий грант лойиҳалари амалга оширилмоқда.\nФАО, шунингдек, мамлакатимизнинг манфаатдор вазирлик, идоралари ва хўжаликларининг моддий техник базасини мустаҳкамлашга ҳам кўмаклашмоқда. Ўзбекистон 2011 йил 20 февралда БМТнинг Қишлоқ хўжалигини ривожлантириш халқаро жамғармасига аъзо давлат сифатида қабул қилинди. Жамғарма билан илк амалий ҳамкорлик республикада мева-сабзавотчилик тармоғини ривожлантириш лойиҳасини амалга оширишдан бошланган.\nЎзбекистон ва Қишлоқ хўжалигини ривожлантириш халқаро жамғармаси ўртасида илк маротаба 2017-2021 йилларга мўлжалланган Мамлакат стратегик имкониятлари дастури имзоланди.\nБугунги кунда Жамғарма иштирокида Ўзбекистонда қишлоқ хўжалигини диверсификация қилиш, мева-сабзавотчилик ва сутчилик тармоғини ривожлантиришга қаратилган умумий қиймати 206,3 миллион доллар бўлган лойиҳалар амалга оширилмоқда.\nЎтган давр мобайнида БМТ жамғармаси лойиҳалари доирасида ҳудудларда фермер хўжаликлари томонидан 68 гектар замонавий иссиқхона, 20 минг тонна совуткичли сиғимлар, 17,5 минг тонна қайта ишлаш ва қадоқлаш линиялари ташкил этилган, 15 минг бош йирик ва кичик шохли наслли қорамол, 240 минг бош парранда, 37 та авторефережиратор, 103 дона махсус қишлоқ хўжалиги техникаси ва сутни қайта ишлар ускуналари харид қилинган. Шунингдек, Жамғарма грант маблағлари ҳисобидан халқаро ва маҳаллий экспертлар иштирокида қишлоқ хўжалигида замонавий технологиялардан фойдаланиш бўйича 14 минг нафар фермер ва деҳқон хўжаликлари вакилларининг билим ва малакалари оширилди. Ушбу лойиҳаларни амалга ошириш натижасида ҳудудларда 5 мингдан зиёд доимий янги иш ўринлари яратилган.\nҚишлоқ хўжалигини ривожлантириш халқаро жамғармаси мамлакатимиздаги фаолиятини кенгайтириш мақсадида 2022-2027 йилларга мўлжалланган дастур ишлаб чиқиш ва юртимизда ўз ваколатхонасини бўйича музокаралар ўтказмоқда.\nЎзбекистон БМТнинг Бутунжаҳон озиқ-овқат дастури билан қўшни Афғонистондаги нотинч вазият оқибатида озиқ-овқат етишмовчилигига дуч келаётган бир пайтда афғон халқига шошилинч инсонпарварлик ёрдам беришда ҳамкорлик қилинмоқда.\nБугунги кунда Бутунжаҳон озиқ-овқат дастури билан ҳамкорликда Сурхондарё вилоятида жойлашган «Termez Cargo Centre»да гуманитар марказ ташкил этилди. Айни пайтда ушбу Марказ орқали ёрдамга муҳтож афғон халқига шошилинч инсонпарварлик ёрдами етказиб берилмоқда.


Рукнимизнинг ўтган сонларидан бошлаб, жамиятдаги долзарб ижтимоий масалалардан бири бўлган никоҳ мавзусини бошлаган эдик. Бугун ҳам ушбу никоҳ бобига оид бўлган масалалардан бири, мусулмон киши кимларга уйланиши жоизлиги хусусидаги фикримизни давом эттирамиз.\nАҳли китоб Муҳаммад с.а.в.нинг пайғамбарликларига иймон келтирмайди. Демак, улар кофирлардир. Аллоҳ Таоло дейди:\n– ““Аллоҳ – Масийҳ ибн Марямдир”, деган кимсаларнинг кофир бўлганликлари аниқдир”. (Моида:17)\n– ““Аллоҳ учтанинг (яъни Аллоҳ, Марям, Ийсонинг) биридир”, деган кимсалар ҳам аниқ кофир бўлдилар”. (Моида:73)\nلَمْ يَكُنُ الَّذِينَ كَفَرُوا مِنْ أَهْلِ الْكِتَابِ وَالْمُشْرِكِينَ\n– “Аҳли китобдан ва мушриклардан бўлган кофир кимсалар то уларга очиқ ҳужжат келгунича (куфрдан) ажрагувчи бўлмадилар”. (Баййина:1)\n– “Албатта, аҳли китобдан ва мушриклардан бўлган кофир кимсалар…”. (Баййина:6)\nБу икки оятдаги «мин» сўзи «айримлари» маъносида бўлмай, балки баён қилиш учун келган.\nهُوَ الَّذِي أَخْرَجَ الَّذِينَ كَفَرُوا مِنْ أَهْلِ الْكِتَابِ مِنْ دِيَارِهِمْ لأَوَّلِ الْحَشْرِ\n– “У аҳли китоблардан кофир бўлган кимсаларни биринчи тўплашдаёқ ўз диёрларидан ҳайдаб чиқарган зотдир”. (Хашр:2)\nأَلَمْ تَرى إِلَى الَّذِينَ نَافَقُوا يَقُولُونَ لِإِخْوَانِهِمْ الَّذِينَ كَفَرُوا مِنْ أَهْلِ الْكِتَابِ\n– “(Эй Муҳаммад), мунофиқ кимсалар ўзларининг аҳли китоблардан бўлган кофир биродарларига: “Сизларга ёрдам берурмиз”, дейишларини кўрмадингизми?”. (Хашр:11)\nУшбу оятлардан маълум бўляптики, аҳли китоб Қуръоннинг очиқ-ойдин баён қилишига кўра кофирлардир. «Кофирлар» сўзи уларни ҳам ўз ичига олади. Бунинг далили Аллоҳ Таолонинг қуйидаги сўзларидир:\n– “Бас, агар сизлар уларнинг (ҳақиқий) мўмина эканликларини билсангизлар, у ҳолда уларни кофирларга қайтарманглар! У мўминалар (кофирлар) учун ҳалол эмас ва у (кофир)лар (мўминалар) учун ҳалол эмасдир”. (Мумтахана:10)\nБу оят очиқ баён қиляптики, муслима аёл аҳли китобдан бўлган кишига турмушга чиқиши асло мумкин эмас. Чунки аҳли китоб аниқ кофирдирлар.\nМажусийлар, бутпарастлар, юлдузларга сиғинувчилар ва шу каби мушриклар эса, аҳли китоб эмаслар. Улар билан турмуш қуриш мутлақо мумкин эмас. Шунга кўра, мусулмон эркак мушрика аёлга уйланиши ёки муслима аёл мушрик эркакка турмушга чиқиши асло мумкин бўлмайди. Қуръоннинг қатъий нусусларида бу ҳақда очиқ айтилган.\nوَلاَ تَنكِحُوا الْمُشْرِكَاتِ حَتَّى يُؤْمِنَّ وَلأَمَةٌ مُؤْمِنَةٌ خَيْرٌ مِنْ مُشْرِكَةٍ وَلَوْ أَعْجَبَتْكُمْ وَلاَ تُنكِحُوا الْمُشْرِكِينَ حَتَّى يُؤْمِنُوا وَلَعَبْدٌ مُؤْمِنٌ خَيْرٌ مِنْ مُشْرِكٍ وَلَوْ أَعْجَبَكُمْ\n– “То иймонга келмагунларича мушрика аёлларга уйланмангиз! Шубҳасиз, озод мушрика аёлдан – гарчи у сизга ёқса-да – иймонли чўри яхшироқдир. То иймонга келмагунларича мушрик эрларни (қизларингизга) уйламангиз! Шубҳасиз, озод мушрикдан – гарчи у сизга ёқса-да – иймонли қул яхшироқдир”. (Бақара:221)\nБу оятдан фақат битта маъно, яъни муслим эркакнинг мушрика аёлни ўз никоҳига олиши ҳамда муслима аёлнинг мушрик эркакка никоҳланиши қатъий ҳаром эканлиги тушунилади. Агар шунга ўхшаш никоҳ содир бўлса, у қонуний кучга эга бўлмаган ботил никоҳ бўлади.\nҲасан ибн Муҳаммаддан ривоят қилинади:\n«كتب رسول الله  إلى مجوس هجر يدعوهم إلى الإسلام فمن أسلم قبل منه, ومن لا ضربت عليه الجزية في أن لا تؤكل له ذبيحة ولا تنكح له امرأة»\n«Расулуллоҳ с.а.в. Ҳажар мажусийларини Исломга даъват қилиб уларга хат ёздилар. Улардан ким Исломга кирса, ундан Исломини қабул қилдилар, кимки Исломга кирмаса, жизя тўлайдиган ва унинг (сўйган жонлиғи) ейилмайдиган ва унга (муслима) аёл никоҳланмайдиган бўлди». (Байҳақий ривояти).\nЮқоридагилардан кўринадики, шариат уйланишга ундаш ва унга тарғиб этиш билан кифояланмади, балки мусулмонга қандай аёлга уйланиши жоизлигини ва муслима аёлга қандай эркакка турмушга чиқиши жоизлигини ҳамда ҳар иккисига турмуш қуришлари ҳаром қилинган (тақиқланган) кишиларни баён қилиб берди. Шу билан бирга уйланишни хоҳлаётган кишиларга ўз жуфтида бўлиши мақтовга сазовор бўлган сифатларни ҳам баён қилди. Бироқ у аёл бошқа кишининг хотини ёки идда сақлаётган бўлмаслигини шарт қилди. Чунки никоҳнинг шарти – аёлнинг никоҳдан ёки иддадан холи бўлмоқлигидир.\nҲизб ут—Таҳрирнинг Ўзбекистондаги медиа офиси. Муслим\nИсломда ижтимоий алоқалар туркумининг давоми Исломда ижтимоий алоқалар туркумининг давоми НИКОҲ Исломда ижтимоий алоқалар туркумининг давоми\nҲизб ут-Таҳрирга туҳмат қилишдан тийилинг


ЎзА - Улуғбек Ташкенбаев: "Ўқитиш сифатини репетиторлардан мактабларга қайтаришимиз керак"\n04.01.2020 Чоп этиш версияси\nУлуғбек Ташкенбаев: "Ўқитиш сифатини репетиторлардан мактабларга қайтаришимиз керак"\nҲеч биримизга сир эмас, сўнги йилларда фуқароларимизнинг мамлакатимиздаги мактабларда ва олий таълим муассасаларида сифатли таълим берилмаслиги, кўплаб ота-оналар фарзандларини кичик ёшдан бошлаб бир неча фан бўйича репетиторларга, беришга мажбур бўлаётганидан норози бўлиб билдирган фикрлари кўча куйда, ижтимоий тармоқларда тез тез учраб турмоқда.\nҲукуматимизнинг 2017 йил 18 июлдаги 515-сон қарори билан кадрлар тайёрлаш сифати ва ўқув жараёни самарадорлигининг холисона баҳоланишини назорат қилиш соҳасида давлат сиёсатини амалга ошириш мақсадида Ўзбекистон Республикаси Вазирлар Маҳкамаси ҳузуридаги Таълим сифатини назорат қилиш давлат инспекцияси ташкил этилган эди.\nЎтган давр мобайнида ушбу ташкилот томонидан Ўзбекистон тарихида илк маротаба олий таълим муассасалари ҳамда умумий ўрта таълим муассасалари рейтинги аниқланиб эълон қилинди. Таълим инспекцияси томонидан нодавлат таълим муассасалари ташкил этиш жараёнларини соддалаштириш билан бирга, лицензия талабгорларининг мурожаатларини қисқа муддатларда кўриб чиқиши йўлга қўйилди (2018 йилнинг 1 январида юртимизда 500 та нодавлат таълим муассасалари фаолият кўрсатган бўлса бугунги кунда уларнинг сони 2534 тани ташкил этмоқда).\n“Фарзанд учун мактабни қандай танлаш керак?”, Замонавий мактабнинг оддий мактабдан фарқи? “Янги коллежлар қанақа бўлади?” каби масалалар юзасидан Таълим сифатини назорат қилиш давлат инспекцияси бошлиғи Улуғбек Ташкенбаев билан суҳбатлашдик.\n– Республикамизда таълим сифатини назорат қилувчи ва баҳолаб борувчи ташкилот раҳбари сифатида айтинг-чи, фарзандини биринчи синфга бераётган ота-оналар мактаб танлашда нимага эътибор қаратиши лозим?\n– Ўқувчи илк бора мактабга келганда уни билимга қизиқтира олиш ўқитувчининг маҳоратига боғлиқ. Шундай экан, аввало, яхши устоз танлаш энг муҳим жиҳат саналади. Бунинг учун ота-она мактаб даври бошланишидан олдин ўқитувчилар ҳақида маълумот олишга ҳаракат қилади. Яъни ўқувчининг қобилиятини юзага чиқара оладиган, муаммолар бўлганда болани тўғри йўналтира оладиган устоз танлаш муҳим. Айниқса, бошланғич синф ўқитувчисининг болага берган билими, ўқувчи учун бир умрлик пойдевор бўлади. У аввало, болаларнинг мантиқий тафаккур қила олиш салоҳиятини, ақлий ривожланишини, дунёқарашини, саводхонлигини шакллантириши ҳамда эркин фикрлай олиш, ўзгалар фикрини англаш, ўз фикрини оғзаки ва ёзма равишда равон баён қила олиш кўникмаларини эгаллашларига эриша олиши лозим. Ҳар бир мактабни тажрибали, билимли бошланғич синф ўқитувчилари билан таъминлаш бизнинг энг долзарб вазифаларимиздан биридир.\nКузатувларимиз натижасига кўра, охирги вақтларда ота-оналар ўз фарзандларини рус тилидаги синфларга ўқишга беришни хоҳлашади. Ачинарлиси, бундай ҳолатларда рус тилини билмайдиган болаларнинг ота-оналари ҳам рус синфларга ҳаракат қилишади. Уларда асосийси тилни ўрганса бўлди, эртага бошқа фанларни бир амаллаб ўрганиб олади деган фикр ҳам йўқ эмас. Ўқувчи имкони борича биринчи синфдан бошлаб ҳамма ўқув режадаги фанларни ўзлаштириши лозим.\nБиламиз, инсоннинг ўз Она тилига эътибори уни мукаммал ўрганишдан бошланади. Шундай экан, бугун ота-оналар фарзандларига ўз она тилини ўрганишдаги эътиборларини кучайтирилса мақсадга мувофиқ бўлади.\n– Мактаблардаги таълим сифати пастлиги сабабли ота-оналар фарзандини репетиторга беришга мажбур бўлаётганидан норози бўлиб гапирганларини кўп эшитамиз. Мактабларда берилаётган таълимни сифатига қандай баҳо берасиз?\n– Ота-оналар фарзандини олий таълим муассасаларига тайёрлаш учун қўшимча репетиторга беришади. Айниқса, сўнги 2-3 йилда ўқув марказлари сони ошганидан ҳам уларга талаб катта эканлигини кўришимиз мумкин. Уларнинг норозилиги ўринли сабаби олий таълим муассасасига кириш учун мактабнинг ўзида олинган билим етарли бўлиши лозим. Бир неча фарзанди репетиторга қатнайдиган ота-оналарни тўғри тушуниш керак. Ҳар бир фан бўйича салмоқли сумма тўланадиган ушбу хизматлардан фойдаланишга ҳамманинг ҳам имконияти етмайди.\nБундан ташқари, кўпчиликда ОТМга кириш учун зарур бўлган фанлар яхши ўзлаштирилса бўлди, деган фикр шаклланмоқда. Ёшларимиз келгусида қандай касбни танлашмасин, яхши мутахассис бўлиш учун барча ўқув режадаги фанларни тўлиқ ўзлаштиришлари зарур, ўқитиш сифатини репетиторлардан мактабларга қайтаришимиз керак.\nМавжуд таълим сифати бўйича бир мисол келтириб ўтмоқчиман илк маротаба аниқланган мактаблар рейтинги учун республикамиз бўйича ҳудудларда нисбатан яхши, намунали бўлган 956 та мактаб танлаб олинган эди. Ушбу мактабларнинг 25188 нафар 9-синф ўқувчиларидан ярми (52 фоизи) математикадан ёзма ишдан қониқарсиз баҳо олган.\nБу каби синовлар доимий ўтказилиб, натижалар масъул вазирлик ва идоралар билан таҳлил қилиб борилмоқда. Ҳолатни яхшилаш бўйича барчамиз қаттиқ ишлашимиз лозим бўлади. Ҳар қандай ўқитувчи ҳам яхши дарс ўтишни, ўқувчилар аълочи бўлиши хоҳлайди деб ҳисоблайман. Биринчи навбатда педагогларга доимий малака оширишлари ўз устида ишлашлари учун шароит яратиш лозим бўлади. Айнан таълим сифатини ошириш мақсадида муҳтарам Президентимиз томонидан “Бутун кучни халқ ичидан олайлик, қучоқ очиб мактабларга борайлик” шиори остида Республика ишчи гуруҳлари ташкил этилди, уч ойдан бери вазирлар ва олий таълим муассасалари ректорлари, тажрибали профессор-ўқитувчилар ва мактаб ўқитувчилари ҳар бир ҳудуддаги мактабларга ташриф буюриб, дарс ўтишмоқда, ўқитувчи ва ўқувчилар билан суҳбатлашиб режалар ишлаб чиқилмоқда. Таълим сифатининг пасайиб кетишига сабаблар кўп, шулар қаторида олий таълим муассасаларининг мактабдан ажралиб қолганлиги, самарали амалиёт йўқлиги, мутахассисни етиштириб чиқаргандан кейин у билан алоқа қилинмаслигини кўрсатиш мумкин. Шунингдек, мактаб фаолиятини ташкил этишда жамоатчилик назоратини ошириш, маҳаллани, ота-оналарни фаоллиги оширишимиз лозим. Юқоридагиларни инобатга олиб республика ишчи гуруҳлари томонидан “Оила-маҳалла-мактаб-олий ўқув юртлари” ҳамкорлигини самарали йўлга қўйиш чоралари кўрилмоқда.\n– Кўпинча мактаб ўқувчилари 5 та беш олдим, 10 та беш олдим, деб ота-оналарига мақтанганида, катталар уларни номига мақтаб қўйиши, лекин бунга жиддий эътибор қаратмаслигини кузатамиз. Ота-оналар мактаб баҳоларига ишонмай қўйдими?\n– Ҳа худди шундай. Мактабда қўйилган баҳолар ҳеч қандай имтиёз бермайди, академик лицейга, коллежга ёки олий таълимга киришда инобатга олинмайди. Айрим педагоглар баҳони ошириб қўяди ёки интизоми ёмон болаларга пасайтиради. Мактабни аъло баҳога қизил аттестат билан тугатган фарзанди ОТМга кира олмаганини кўрган ота-оналар ўз-ўзидан мактаб баҳоларига ишонмай қўймоқда. Жумладан, мактаблар рейтингини аниқлаш жараёнида ҳам шунга ўхшаш ҳолат кузатилди. Тошкент шаҳридаги айрим ота-оналар фарзандини халқ орасида нуфузли деб юритилаётган мактабда ўқитаётгани, бола аъло баҳолар олиб келгани айтиб, нима учун фарзандларимизни билимини баҳолаш жараёнида қониқарсиз баҳо олганидан шикоят қилишди. Фарзанди бажарган ишларни кўрсатиб асослаб берганимиздан кейин, бу каби синовларни доимий ўтказишни, бошқа синфларда ҳам йўлга қўйишни сўрашди. Инспекция томонидан мактаблардаги мавжуд таълим сифатини холис ва адолатли баҳолаш ишлари келгусида давом эттирилади ва натижалар кенг жамоатчиликка эълон қилиб борилади. Қисқа қилиб айтадиган бўлсак, баҳони ошириб қўйиб ёки таълим сифати зўр дейиш билан фақат ўзимизни алдаймиз. Мавжуд ҳолатни ота-оналарга кўрсатиб таълим-тарбия жараёнида уларнинг иштирокини фаоллаштиришимиз керак.\n– Ўтган ойда Ўзбекистон Республикаси Президентининг “Замонавий мактаб”ларни ташкил этиш тўғрисида қарори қабул қилинди. “Замонавий мактаб”лар қандай бўлади? Оддий мактаблардан нимаси билан фарқ қилади?\n– “Замонавий мактаблар” ўзи номи айтиб турганидек, замон билан ҳамнафас ҳолда илғор халқаро тажрибаларга асосланиб қуриладиган, замонавий мебель ва жиҳозлар, ўқув-лаборатория асбоб-ускуналари, ўқув-услубий материаллар, компьютер ва мультимедиа ҳамда видео-кузатув воситалари билан жиҳозланадиган ҳамда янги дарсликлар, ўқув қўлланмалар, бадиий ва бошқа адабиётлар билан таъминланадиган муассасалар бўлади. Бундан ташқари, ушбу мактабларнинг раҳбар ва педагог кадрларига қўйиладиган янгича талаблар ҳамда муассасаларни баҳолаш тартиби ҳам ишлаб чиқилади.\nБу нима учун керак эди? Содда қилиб айтганда ҳозирги пайтда аксарият мактабларимизда ўқувчилар ота-оналари пайтидаги каби меъёрлар асосида жиҳозланган муассасаларда таълим олишмоқда. Ҳозирги ёшлар замонавий телефон, компьютердан фойдаланишмоқда, интернет орқали энг сўнги технологиялардан хабардор бўлишмоқда. Уларни маънан эскирган лаборатория хоналари билан фанга қизиқтириш мушкул. Масалан ривожланган давлатларда кимё, физика ва биология хоналари бошқа жиҳозлар қаторида электрон лабораториялар, электрон кўргазмали қуроллар билан жиҳозланмоқда.\nОддий мактабларимизнинг моддий-техник базасини мустаҳкамлаш, зарур педагоглар билан таъминлаш орқали босқичма-босқич “Замонавий мактаблар”га айлантирилади. 2020-2022 йилларда “Замонавий мактаб” лойиҳаси бўйича 1592 та умумтаълим мактабларини қуриш, реконструкция қилиш, таъмирлаш ва жиҳозлашга 4,05 трлн. сўм маблағ йўналтирилиши режалаштирилган. Бир сўз билан айтганда юртимиз таълими келажаги ушбу лойиҳани самарали амалга оширилишига боғлиқ десам муболаға бўлмайди.\n– Маълумки, юртимизда коллеж тизими ўзини оқламади деб топилиб, уч йил аввал ислоҳ қилишга қарор қилинди. Жорий йилнинг сентябрь ойида Президентимизнинг профессионал таълим муассасалари тармоғи ташкил этиш бўйича қарори қабул қилинди. Ушбу муассасаларнинг эски коллежларимиздан нима билан фарқланади?\n– Дарҳақиқат, 2020/2021 ўқув йилидан бошлаб Ўзбекистонда бошланғич, ўрта ва ўрта махсус профессионал таълим тизимида тегишли таълим дастурлари жорий этилган касб-ҳунар мактаблари, коллежлар ва техникумлардан иборат профессионал таълим муассасалари тармоғи билан ташкил этилади. Касб ҳунар таълим муассасаларимизнинг нимага тугатилгани, уларнинг камчиликлари ҳақида кўп гапирилди. Шулардан бирини келтириб ўтмоқчиман аввалги коллежларимизда берилган дипломлари халқаро даражада тан олинмас, хорижий давлатларга борган юртдошларимиз мутахассисликлари бўйича ишга жойлаша олишмас эди. Бунинг сабаби эса юртимизда профессионал таълим дастурлари ЮНЕСКО ташкилоти томонидан қабул қилинган Таълимнинг халқаро стандарт таснифлагичи (МСКО) даражалари билан уйғунлашмаган, ўқув жараёнига Ўзбекистоннинг Миллий квалификация тизими тўлақонли жорий этилмаганлиги эди. Соддароқ қилиб тушунтириб ва мисол келтириб ўтаман: ўрганиш энг қийин ва энг осон касбларни бир хил муддат 3 йил ўқитганмиз. Касблар бўйича тайёрланган мутахассислар тоифаларга ажратилмаган эди. Масалан, ривожланган хорижий давлатларда электрик ёки пайвандчи касблар учун унинг малакасига қараб бир неча даражаларга бўлиб диплом берилади. Ўқитиш муддати хам бир хил эмас. Таълим стандартлар профессионал стандартларга қараб тузилади. Иш берувчилар билан таълим берувчилар ҳамкорликда ишлайди. Бошланғич, ўрта ва юқори малака каби, ҳар бир разряд эгаси нима ўргангани, нималар қила олиши белгилаб қўйилган.\nШу сабабли Президентимиз фармонида ушбу камчиликларни бартараф этиш бўйича қатъий вазифалар белгилаб берилди.\nҲозирда Инспекция, Бандлик ва меҳнат муносабатлари вазирлиги ва бошқа манфаатдор вазирлик ва идоралар билан биргаликда ривожланган тажрибаларини ўрганган ҳолда Ўзбекистонда илк бор Миллий квалификация рамка, тармоқ квалификация рамкалари, касб ва мутахассисликлар бўйича профессионал стандартлар ҳамда табақалаштирилган таълим стандартлар ва дастурларини жорий этиш ишлари амалга оширилмоқда.\nМиллий квалификация рамкаси лойиҳасини ишлаб чиқиш бўйича масъул вазирлик ва идораларнинг мутахассисларидан иборат эксперт гуруҳи тузилди. Эксперт гуруҳи томонидан 20 дан ортиқ хорижий давлатларнинг (Германия, Франция, Россия, Жанубий Корея, Туркия, Қозоғистон, Белоруссия ва бошқалар) тажрибалари ўрганилиб, Миллий квалификация рамкаси лойиҳаси ва профессионал стандартлар ишлаб чиқиш бўйича методик қўлланма шакллантирилди.\nМиллий квалификация рамкаси лойиҳаси ЮНЕСКО ва KOICA халқаро экспертлари томонидан экспертизадан ўтказилди ва улардан ижобий хулосалар олинди. Шунингдек, Россия, Франция, Корея ва Германия давлатлари экспертларидан хулосалар олинмоқда.\n– Педагоглар аттестацияси жараёнидаги янгиликлар ҳамда келгусида режалар билан ҳақида маълумот берсангиз?\n– Педагоглар билим салоҳиятини адолатли баҳолаш, шу орқали таълим-тарбия сифатини ошириш мақсадида умумтаълим муассасаларининг педагог кадрларини аттестациядан ўтказиш тартиби қайта кўриб чиқилди ва Ўзбекистон Республикаси Вазирлар Маҳкамасининг 2019 йил 13 майдаги 392-сон қарори билан “Мактабгача, умумий ўрта, ўрта махсус, касб-ҳунар ва мактабдан ташқари давлат таълим муассасалари педагог кадрларини аттестациядан ўтказиш тартиби тўғрисидаги низом” тасдиқланди.\nТаълим сифатини назорат қилиш давлат инспекцияси, ЮНИСЕФ мутахассислари билан ҳамкорликда илғор хорижий давлатлар тажрибасидан фойдаланган ҳолда тайёрланган ушбу Низомда педагог кадрларга қулайликлар яратиш мақсадида аттестация жараёни соддалаштирилди ҳамда жорий йилда педагог кадрлар аттестацияси икки марта, март-апрель ойларида навбатдаги аттестация ва май-июнь ойларида муддатидан илгари (навбатдан ташқари) аттестация ташкил қилинди.\nЯъни энди педагогларимиз ўз хоҳишига кўра навбатдан ташқари аттестацияда иштирок этишлари мумкин. Аввалги тартиб бўйича педагог қанчалик малакали, ўз билими ва салоҳиятига ишонса-да, ҳар беш йил давомида аттестацияга жалб этилгани сабабли узоқ йиллар кутишга мажбур бўлар эди. Масалан мутахассисликдан олий тоифали ўқитувчиликка қадар ўн уч йил вақт кутиш лозим эди. Янги тартибга кўра педагог беш йиллик муддатни кутмасдан ўзининг ёзма аризасига биноан навбатдан ташқари аттестацияда иштирок этишлари мумкин. Энг асосийси, ёш ўқитувчиларимиз ўз устида ишлашлари ва синовлардан чўчимаслиги учун навбатдан ташқари аттестация натижаларига кўра биринчи ва иккинчи малака тоифали педагогларга нисбатан салбий қарор қабул қилинмайди.\nБундан ташқари, аввалги тартиб бўйича мактаблардаги илмий даражага (фан номзоди, фалсафа доктори (Doctor of Philosophy (PhD) ёки фан доктори (Doctor of Science (DSc) эга бўлган педагог кадрлар ҳам аттестацияга жалб қилинган ва бу ҳолат уларнинг ҳақли эътирозига сабаб бўлиб келган. Энди ушбу педагоглар аттестацияга жалб этилмайди уларга олий тоифали ўқитувчи сифатида ҳақ тўланади.\n2019 йилда ўтказилган педагог кадрлар аттестациясига жами 123 минг 829 нафар педагоглар жалб қилиниб, педагог кадрлар тўғрисидаги маълумотларнинг http://pka.tdi.uz/- ахборот тизими (электрон базаси) яратилди ҳамда педагогларга қулайлик яратиш мақсадида онлайн синов -тест (репетиция) жараёни ташкил қилинди.\nДавлат инспекцияси ташкил этилгандан буён Олий ва биринчи малака тоифаларига талабгор педагог кадрлар аттестациясининг малака (тест) синовлари Давлат инспекцияси томонидан реал вақт режимида, онлайн тарзида барча қулайлик, шарт-шароитлар яратилган, шунингдек, замонавий ахборот коммуникация технологиялари воситалари билан таъминланган Олий таълим муассасалари ва Давлат инспекциясининг биноларида ўтказилиб келинмоқда. Бу эса ўз навбатида аттестация жараёнларининг шаффоф ва холис ўтказилишида асосий омил сифатида хизмат қилмоқда.\nЖорий йилда халқ таълими тизими педагог кадрлари аттестациясининг тест синовларида жами 56 минг 736 нафар педагоглар иштирок этишган бўлиб, натижаларининг таҳлилларига кўра 4457 нафар (қатнашганларнинг 7,9 %, яъни ўтган йилги 4,7% га нисбатан +3,2 фоиз кўп) педагоглар Олий малака тоифасига мос натижаларни қайд этишган бўлса, 24 минг 426 нафар (43,3% ўтган йилги 18,4% га нисбатан +24,9% фоиз кўп) педагоглар эса биринчи малака тоифасига мос келадиган кўрсаткичларни қайд этишди.\nТест синовлари натижаларига кўра иштирок этганларнинг 32 минг 483 (57,2%) нафари ижобий натижалар, яъни амалдаги малака тоифасини ошириш ёки сақлаб қолишга мос келадиган кўрсаткичларни қайд этишган бўлиб, бу кўрсаткич ўтган йилги 48,8 фоизга нисбатан +8,4 фоизга ошганлигини кузатиш мумкин.\nХалқ таълими тизимида 2018-2019 ўқув йилида Олий малака тоифали ўқитувчилар сони 11202 нафар (2,5%)ни ташкил қилган бўлса, 2019-2020 йил бу кўрсатгич 15599 нафар (3,5%)ни ташкил этган бўлса, биринчи малака тоифали ўқитувчилар сони 2018-2019 ўқув йилида 45389 нафар (10,2%)ни ташкил қилган бўлса, 2019-2020 ўқув йилида бу кўрсатгич 63271 нафар (14,2%)ни ташкил этди.\n2018-2019 йилларда ўрта махсус, касб-ҳунар таълим тизими педагог кадрлари аттестациясида иштирок этган 3601 нафар педагоглардан 492 (13,7 %) нафарига Бош ўқитувчи, 1319 (36,6 %) нафарига Етакчи ўқитувчи, 1386 (38,5%) нафарига Катта ўқитувчи, 404 (11,2 %) нафарига эса олий маълумотли ўқитувчи лавозими берилди ҳамда тегишли лавозимлар бўйича Аттестациядан ўтганлиги тўғрисида Сертификатлар тарқатилди.\nШунингдек, 2019 йилда биринчи марта Мактабгача таълим вазирлиги билан ҳамкорликда мактабгача таълим муассасаларида фаолият кўрсатаётган 3762 тарбиячи-педагоглар, Маданият вазирлиги билан ҳамкорликда Маданият вазирлиги тасарруфидаги ихтисослаштирилган санъат ва маданият мактаблари ҳамда мактаб-интернатлар, болалар мусиқа ва санъат мактабларининг 2700 нафар педагоглари, Ўзбекистон Республикаси Бадиий академияси билан ҳамкорликда академия тасарруфидаги ихтисослаштирилган санъат мактаб интернатларида фаолият олиб бораётган 206 нафар педагог кадрлар аттестацияси ташкил қилинди.\nУшбу таҳлиллардан кўриниб турибдики, юқори натижалар қайд этишган педагоглар сони ошиб, паст натижалар қайд этган педагоглар сони эса камаймоқда. Бу ҳам бўлса мамлакатимизда педагоглар обрўини (мавқейини) ошириш, уларнинг ўз устиларида ишлашлари учун яратилаётган шарт шароитлар ҳамда уларни ортиқча меҳнатларга жалб қилмаслик бўйича амалга оширилаётган ишларнинг дастлабки натижалари сифатида қабул қилиш мумкин.\nБугунги кунда ушбу тизимни янада такомиллаштириш ва шаффофлигини ошириш, педагогларга қулайлик яратиш бўйича Халқ таълими вазирилиги билан ҳамкорликда иш олиб бормоқдамиз.\nШу ўринда алоҳида таъкидлаш лозимки, ўқитувчиларни ўз устида ишлашга, тоифа олишга бўлган қизишлари ошириш учун ҳақ тўлашда тоифалар ўртасидаги тафовутни оширишимиз лозим бўлади.


Тошкент молия институтида ҳам ўқув жараёни 14 кунга “онлайн” ... - UzNews.uz\n25 марта, 19:11 303 0\nТошкент молия институтида ҳам ўқув жараёни 14 кунга “онлайн” ташкил этилади\nИнститут бунга “коронавирус инфекциясининг тарқалишини олдини олиш мақсадида” деб изоҳ берди.\nФото: Молия институти / Иллюстрация\nКоронавирус инфекцияси тарқалишини олдини олиш мақсадида Тошкент молия институтида ўқув жараёни 2021 йил 26 мартдан 8 апрелга қадар (14 кун) босқичма-босқич масофавий шаклда ташкил этилади. Бу ҳақда институтнинг расмий каналида маълум қилинди.\nҚайд этилишича, ушбу икки ҳафталик масофавий таълим талабалар учун белгиланмоқда. Институт ходимлари ва профессор-ўқитувчилари эса карантин қоидаларига риоя этган ҳолда ўз вазифаларини бажарадилар.\nЭслатиб ўтамиз, аввалроқ Тошкент давлат транспорт университетининг Aвиация транспорти муҳандислиги факултети 3-курс талабасида коронавирус аниқлангани ва шу сабабли факультет талабалари учун масофавий таълим шакли жорий қилингани айтилган эди.\nШунингдек, Тошкентдаги Инҳа университети ҳам бир нафар талабасида коронавирус аниқлангани боис 14 кунга карантинга ёпилган эди.\n15 апреля, 09:14 890 0


Бичилган аёллар хасталикдан шикоят қилмоқда\nАёлларни ихтиёрий жарроҳлик амалиётига тарғиб қилганини тан олаётган шифокорлар буни "оилани режалаштириш" мажбурияти билан изоҳламоқда.\nҚашқадарёлик 27 ёшли келинчак яқинлари ва врачлар қистови билан рози бўлган стерилизация амалиётидан сўнг оғир хаста бўлиб қолганини айтмоқда.\nОзодликка Қашқадарё вилоятидан қўнғироқ қилган 42 ёшли уй бекаси Ҳалима Акбарова туғиш ёшидаги аёлларни ихтиёрий-мажбурий равишда стерилизация қилиш давом этаётганига гувоҳ бўлганини сўзлаб берди.\nҲалима Акбарова куни кеча Яккабоғ туман шифохонасининг гинекология бўлимига боргани ва у ерда ёш-ёш аёллар шифокорлар томонидан стерилизацияга ундалаётганига шахсан гувоҳ бўлганини айтди.\nУнинг сўзларига кўра, қишлоқ шароитида улғайган ва маълумоти умумий ўрта ёки ўрта-махсус бўлган аёллар тушуниб-тушунмасдан, шифокорлар қистови асосида\nстрелизацияга рози бўлмоқдaлар.\n- Бир кунда 15-20та ИЖК бўлаяпти, дейишди. Ташқарида докторларга очеред кутиб ўтирганимизда аëллар зарар томонларини гапираяптида. Тухумдонни чаппа қилиб, қанақадир тухумдоннинг йўлини боғлар эканми, хуллас, қон айланиш бузиларкан, бир хил аëллар ëмон касал бўлаяпти экан, дейди Ҳалима Акбарова.\nУнинг сўзларига кўра, туман шифохонасида қилинаётган ИЖК — ихтиёрий жарроҳлик стерилизацияси амалиёти ярим соатча давом этмоқда.\n- Ярим соат бўлади, деяпти. Энди бу кичкина операция бўлмайдида. Барибир ҳам тикилади, кесилади, тиғ тегади. Бу ҳомиладорликнинг олдини олиш бўлмаяпти, менимча. Қон айланиш системаси бузилади, қанақадир одамлар секин-секин касалланиб, секин-секинлик билан нобуд бўлади деган гапларам бўлаяптида, дейди Ҳалима Акбарова.\nОддийгина уй бекаси бўлган 42 ёшли бу суҳбатдошимиз ИЖК амалиёти боис аёллар хаста бўлаётганига шахсан гувоҳ эканини ҳам сўзлади.\n- Аëлларга “Сизларни мажбур олиб кела олмайдику. Нимага энди ўзларингиз келаяпсизлар?”, дедим, аччиғим келиб кетдида. Аëлларнинг кўплари ўз оëғи билан борганига аччиғим келди. Умуман қилдирганларнинг ҳаммаси айтишаяптики, бекор қилдирган эканман, деб. Докторлар қўймаяпти, мажбур олиб келаяпти, деяпти, дейди қашқадарёлик уй бекаси Ҳалима Акбарова.\nБу аёл ўз сўзларига далил тариқасида Яккабоғ туман шифохонасида учрашиб қолгани ёшгина аёл – 1985 йилда туғилган икки фарзанднинг онаси бўлган келинчакни ҳам топишимизга ҳам кўмак берди.\nҲалима Акбаровага кўра, бу келинчакнинг соғлиги жуда оғир ва айни кунларда кучли бел ва қувуқ оғриғидан азоб чекмоқда.\nБиз келинчак билан телефон орқали боғландик. Аммо, у Озодликка интервью беришга рози бўлмади ва Озодлик унинг сўрови асосида шахси, манзилига оид маълумотларни ошкор қилмасликка қарор қилди.\nКелинчакнинг Озодлик билан микрофонсиз суҳбатда айтишича, у ўтган йилнинг октябр ойида ихтиёрий жарроҳлик стерилизацияси амалиётидан ўтказилган.\n- Тошкентдан доктор келипти, деб қайнонам мени мажбурлаб болницага олиб борди. Дўхтирлар яхши бўлади, уч кунда яхши бўлиб кетасиз, деб ИЖК қилдирди. Лекин мен ўшандан бери касалман. Белим, қувуғим оғрийди, рўзғор ишига ярамай қолдим, - деди Озодлик билан микрофонсиз суҳбатда 27 ёшли келинчак.\nБу келинчакнинг 2 нафар кичик ёшдаги фарзанди бор. "Стерилизацияга ўзингиз рози бўлдингизми?", деб сўрадик ундан.\n- Ҳа, дўхтирлар розимисиз, деб сўради. Мен майли, дедим. Лекин улар менга нотўғри маълумот беришдида. Ҳеч қаеринг оғримайди, кейин қачон туғаман, деганингда яна ўша тикилган жойни очамиз, туғаверасан, дейишди. Ҳозир билсам, унақа эмас эканку?! Агар ҳозир сўрашса, ҳечам рози бўлмаган бўлардим, деди Озодлик билан суҳбатда ихтиёрий жарроҳлик стерилизацияси амалиётидан ўтган ва шу кунларда меҳнатга яроқсиз, хаста аҳволга тушиб қолган 27 ёшли қашқадарёлик келинчак.\nМаълумки, 2010-2011 йил давомида Ўзбекистоннинг қатор вилоятларида туғиш ёшидаги аёлларнинг ихтиёрий жарроҳлик стерилизацияси амалиётидан ўтказилгани кузатилди.\nХудди бугунги қаҳрамонимиз – 27 ёшли келинчак каби, стерилизация, содда қилиб айтганда, бичиш амалиётининг оқибатларидан яхши хабари бўлмаган ва бунга врачларнинг қистови билан рози бўлган аёлларнинг кўпчилиги Озодликка мурожаат қилган.\nОзодлик бу борада ўзбекистонлик шикофорлар ҳамда мутасадди раҳбарлар билан ҳам кўп бора суҳбатлашган.\nБундай суҳбатлар чоғида туғруқхоналарда ишловчи шифокорлар юқори турувчи органлар томонидан туғишлиш сонига чеклов қўйилгани ва бунинг устидан қаттиқ назорат борлигини тан олган эди.\nШу боис, шифокорлар туғиш ёшидаги аёлларни маълум муддатга ҳомиладор бўлмасликка жалб қилиш билан бирга, кейинчалик туғишни истамаган аёлларни уларнинг розилиги асосида ИЖК, яъни, ихтиёрий жарроҳлик стерилизацияси амалиётидан ўтишга тарғиб қилаётганини ҳам тан олган эдилар.\nБундай кампанияга асос сифатида эса Ўзбекистон президентининг 1096-сонли “Она ва бола саломатлигини муҳофаза қилиш, соғлом авлодни шакллантиришга доир қўшимча чора-тадбирлар тўғрисида”ги қарори тилга олинган эди.


“Навбаҳор” Қирғизистондаги футболчисини отрга қайтарди\n12 июль, 2017, 07:34\nЖорий йилги мавсум биринчи қисмини қўшни Қирғизистон чемпионатидаги "Олой" жамоаси сафида тўп сурган дарвозабон Мирзоҳид Маматхонов яна "Навбаҳор"га қайтди. Бу ҳақда клуб расмий сайти хабар бермоқда.\nМаматхонов ҳуқуқий жиҳатдан "лочинлар"га тегишли бўлганлиги сабабли ярим йилга ижарага берилганди. Эндиликда Маматхонов фаолиятини яна "Навбаҳор"да давом эттиради. Бундан ташқари иккинчи даврани бошқа жамоада ўтказиши кутилган ҳужумчи Рўзимбой Аҳмедовни ҳам Наманганда ташкил этилган йиғинда қатнашаётганлигини айтиб ўтиш жоиз. Клуб легионерлари Дарко Станоевич ва Неманья Йовановичлар танаффусдан фойдаланиб, ўз мамлакатларига жўнаб кетишган эди.\nТез орада улар "Навбаҳор" ихтиёрига етиб келишади. Ҳимоячи Аббос Отахонов эса Равшан Ҳайдаров бошчилигидаги ёшлар терма жамоасига жалб этилганлиги сабабли сафга кейинроқ қўшилади.\nШунингдек, йиғинда қатнаша олмаётган ярим ҳимоячи Ойбек Қиличев ҳам тез орада машғулотларга қайтади. Бевосита машғулотлар хусусида гап кетганида жамоа аъзолари кунига икки махалдан шуғулланишаётганини таъкидлаш лозим. Эрталабки машғулот пайтида жисмоний холатни яхшилашга қаратилган машқлар бажарилаётган бўлса, кечки пайтда футболчилар тўп билан кўпроқ ишлаш имконига эга бўлишмоқда.


Халқаро ҳамкорлик! |\nЖорий йилнинг 7 октябрь куни Ўзбекистон делегацияси МДҲ иштирокчи-давлатлари суд экспертиза органлари раҳбарларининг Давлатлараро кенгашини ташкил этиш тўғрисидаги битим лойиҳасини келишиш бўйича экспертлар гуруҳи йиғилишида қатнашди.\nЙиғилиш Беларус Республикаси раислигида оффлайн ва видеоконференцалоқа шаклида бўлиб ўтди.\nЎзбекистон делегацияси таркиби Адлия вазирлиги, Ташқи ишлар вазирлиги, Адлия вазирлиги ҳузуридаги Х. Сулаймонова номидаги Республика Суд экспертизаси маркази, Соғлиқни сақлаш вазирлиги Республика суд-тиббий экспертиза илмий-амалий маркази, Ички ишлар вазирлиги Эксперт-криминалистика бош маркази вакилларидан иборат.\nХ. Сулаймонова номидаги Республика суд экспертизаси маркази номидан Марказ директорининг ўринбосари У.Узаков, Халқаро ҳамкорлик ва жамоатчилик билан алоқалар бўлими бошлиғи С.Саидходжаевлар иштирок этишди.\nЙиғилишда Арманистон, Беларусь, Қирғизистон, Қозоғистон, Тожикистон Республикалари ва Россия Федерацияси делегациялари ҳамда МДҲ Ижроия қўмитаси вакиллари ҳам иштирок этишди.\nОчиқ ва конструктив мулоқот руҳида ўтган йиғилишда иштирокчилар битим лойиҳаси матни юзасидан фикр алмашиб, ўз таклифларини тақдим этишди. Йиғилиш якунида иштирокчилар экспертлар гуруҳининг кейинги йиғилишида битим лойиҳасини муҳокама қилиш борасидаги ишларни давом эттиришга келишиб олишди.\nТалабалар билан учрашув!


Хитой Халқ Республикаси делегацияси учрашувлари — KMODS\nХитой Халқ Республикаси делегацияси учрашувлари\nPosted on 18.12.2018 Author admin\tКомментарии к записи Хитой Халқ Республикаси делегацияси учрашувлари отключены\nУмумхитой дўстликка кўмаклашиш ассоциацияси раиси Чэнь Чжимин бошчилигидаги Хитой Халқ Республикаси делегацияси мамлакатимизга келди.\nЎзбекистон Республикаси Вазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик алоқалари қўмитасида 17 декабрь куни делегация аъзолари билан учрашув бўлиб ўтди.\nҚўмита раиси Р.Қурбонов меҳмонларга мамлакатимизда миллатлараро тотувлик ва бағрикенгликни таъминлаш борасида амалга оширилаётган сиёсат тўғрисида маълумот берди.\nЧэнь Чжимин Хитой ва Ўзбекистон ўртасидаги дўстона алоқалар ва яқин шериклик барча йўналишлар бўйича муносабатларни ривожлантиришга кўмаклашаётганини таъкидлаб, мамлакатимизда амалга оширилаётган янгиланишларга юксак баҳо берди.\nУчрашувда 2019 йилга мўлжалланган ҳамкорлик, унинг доирасида киберхавфсизлик соҳасида экспертлар алмашиш, халқ дипломатияси ва жамиятда миллатлараро тотувликни таъминлаш бўйича малака оширишни ташкил этиш масалалари муҳокама қилинди.\nТошкент вилояти ҳокими Ғ.Ибрагимов билан учрашувда «Бир макон, бир йўл» лойиҳаси доирасида ҳамкорликда яратилаётган янги имкониятлар юзасидан фикр алмашилди.\nЧэнь Чжимин Тошкент вилояти Буюк ипак йўли шаҳарлари уюшмасига тўла ҳуқуқли аъзо сифатида қабул қилинганини таъкидлади. Ушбу уюшма Буюк ипак йўли бўйлаб жойлашган 43 хорижий шаҳар ва вилоят ҳамда Хитойнинг 6 шаҳридан иборат. Вилоят раҳбариятига тегишли сертификат топширилди.\nТошкент шаҳри ҳокимлигида бўлиб ўтган мулоқотда биродар шаҳарлар – Тошкент ва Шанхай ўртасида 25 йилдан буён давом этаётган муваффақиятли ҳамкорлик хусусида сўз юритилди. Ушбу санани нишонлаш доирасида қатор маданий тадбирлар уюштириш режалаштирилган. Тошкент шаҳар ҳокимлигига ҳам Буюк ипак йўли шаҳарлари уюшмасининг сертификати топширилди. Икки томонлама ҳамкорлик масалалари ва истиқболлари муҳокама қилинди.\nДелегация аъзолари Ўзбекистон Республикаси Президенти маслаҳатчиси, Давлат бошқаруви академияси ректори Р.Қосимов билан учрашди. Дўстона мулоқотда Ўзбекистон билан Хитой муносабатларининг тарихий илдизлари, бугунги ҳолати ва истиқболи юзасидан фикр алмашилди.\nОтабек Мирсоатов (сурат), ЎзА\nПойтахтимиздаги “Сity Раlасе Ноtеl Таshкеnt’ меҳмонхонасида “Болалар ва ёшларнинг маънавий-ахлоқий тарбиясида оиланинг роли” — мавзусида […]\n2018 йил 10-12 май кунлари Хитой Халқ Республикасининг Сиань шаҳрида бўлиб ўтган аёллар амалий ҳунармандчилик […]\nБМТнинг барқарор ривожланиш ечимлари бўйича бўлими 2019 йилги World Happiness Report йиллик ҳисоботини эълон қилди. […]


Британияликлар оммавий равишда зарурий озиқ-овқат маҳсулотларини сотиб олишмоқда (видео) » Ўзбекистон янгиликлари – Zamin.uz\nБританияликлар оммавий равишда зарурий озиқ-овқат маҳсулотларини сотиб олишмоқда (видео)\n14 август 2019, 16:14\nБритания фуқаролари илк зарурий маҳсулотларни оммавий равишда сотиб олишни бошлади. Мамлакат аҳолиси Брексит жараёнига тайёргарлик кўришмоқда. Бу ҳақда Даракчи нашри хабар бермоқда.\nЭкспертлар маълумотларига кўра, қироллик аҳолиси сўнгги ойлар мобайнида озиқ-овқат, ичимлик ва дори-дармон заҳирасини тўлдириш учун 4 миллиард фунтдан ортиқ маблағ сарфлашган. Буюк Британиянинг Европа Иттифоқи таркибидан чиқиши мамлакат иқтисодиётига қандай таъсир қилиши мумкинлигини ҳозирча ҳеч ким аниқ билмайди. Янги сайланган мамлакат Бош вазири Борис Жонсон жорий йилнинг 31 октябрига қадар мамлакатни Европа Иттифоқи таркибидан олиб чиқишга ваъда берган. Бунда у Брюссел билан мазкур масалада келишувга эришиладими, йўқми бунга аҳамият бермаслигини таъкидламоқда.\nЖонсоннинг “Брексит” масаласида ўзининг кескин позициясига эга эканлиги барчага маълум. Ҳозирда экспертлар ва бизнес вакилларининг мазкур масалада хавотирлари ортиб бормоқда. Айримлар "Брексит"нинг оқибати жуда хавфли бўлишини ҳам таъкидлашмоқда. Мазкур жараён билан боғлиқ асабий ҳолат эса фонд биржалари ва валюта бозорига ҳам таъсир этмоқда.\nЯкунланган ҳафтада фунт курси еврога нисбатан 2016 йилдан бери энг паст даражага тушди. Айнан шу йили мамлакат аҳолиси Европа Иттифоқи таркибидан чиқишга овоз берган эди. Англия банки раҳбари “қаттиқ Брексит” жараёни мамлакат иқтисодиёти учун ҳақиқий шок бўлишини таъкидламоқда.\nЯнгиликлар » Дунё » Британияликлар оммавий равишда зарурий озиқ-овқат маҳсулотларини сотиб олишмоқда (видео)\n12:34 Европа давлатларида аҳолининг озиқ-овқатга сарф-харажатлари таққосланди\n18:30 Венесуэла ҳукумати аҳолига энг керакли маҳсулотларни Колумбиядан сотиб олишга чақирди


YouTube’да эшитиш қобилиятини синашга имкон берувчи видео пайдо бўлди\n01:30 / 29.02.2016\nОлимларнинг таъкидлашларича, инсон ёши ва унинг эшитиш қобилиятини турли частоталардаги товушларни фарқлай олиш қобилиятларидан аниқлаш мумкин. Роликдаги товуш қатори 8 мингдан 19 минг герцгача ошиб борувчи частотага эга аудиоёзувдан иборат. Маълум частотада синалувчи товушни эшитишдан тўхтайди. Бу юз берадиган частота унинг ёши ва эшитиш қобилиятидан дарак беради.\nОлимларнинг шакаласи бўйича, агар сиз 19 минг герцдан юқорироқ частотадаги товушни эшитсангиз, унда сиз ҳали 20 ёшга тўлмаган бўласиз. Агар 18 минг герцли товушни эшитсангиз 24 ёшдан кичиксиз, 16 минг герц бўлса ҳали 30 ёшга тўлмаган бўласиз. Агар сиз 15 минг герцлик товушни эшитсангиз, унда сизнинг ёшингиз 40 атрофида, агар 12 минг герцлик товушни эшитсангиз, унда сиз 50 дан ёшроқсиз. 20 мингдан 22 минг герцгача бўлган товушларни эса фақатгина болалар эшитишади.


Россия Федерацияси Маданият вазирлиги буюртмасига биноан Қозон давлат университетининг Халқаро муносабатлар институтида дунёдаги энг катта Қуръон китоби таъмирланди. Бу ҳақда Azan интернет нашри маълум қилди.\nМаълум бўлишича, мазкур китобни тайёрлашда ўлчамининг катталиги, муқовасининг оғирлиги ҳисобга олинмаган, босмахонада бўёқлари яхши қуритилмаган. Устига-устак, китобнинг тикилган жойи мустаҳкам бўлмаган. Оқибатда китоб яроқсиз ҳолга кела бошлаган.\nУшбу Қуръони Карим 2011 йилда Италияда тайёрланган бўлиб, Гиннесснинг рекордлар китобига киритилган. Унинг ўлчами 200 га 150 см, оғирлиги эса 800 килограммга тенг. Китоб 632 саҳифадан иборат. У Татаристоннинг Болгар шаҳрида доимий кўргазмага қўйилган.\nДругие материалы в этой категории: « 188 мингдан ортиқ рухсатномасиз зиёратчилар Маккага киритилмади\tИндонезияда тахтадан тайёрланган Қуръон намойиш этилди »


"Тоттенхэм" "Реал"га кетиши кутилаётган Почеттинонинг ўрнига муносиб номзод топиб қўйди\n1 июнь, 2018, 17:35\nЛондоннинг "Тоттенхэм" клуби "Наполи"нинг собиқ устози Маурицио Саррига қизиқиш билдира бошлади. Бу ҳақда Football Italia нашри хабар тарқатмоқда.\nЮқориги манбаанинг ёзишича “шпорлар” “Реал”га ўтиши кутилаётган бош мураббийи Маурисио Почеттинонинг ўрнига айнан 59 ёшли италиялик мутахассиснинг номзодини кўриб чиқмоқда.\nЭслатиб ўтиш лозимки, Саррини даставвал Лондоннинг бошқа бир клуби – “Челси” ўзига жалб этишни режалаштираётган эди. Бироқ, “аристкратлар” тажрибали мутахассис учун “Наполи”га 8 млн евро товон пулини тўлашни исташмаяпти.


Бугун 26 февраль, 2020 йил, чоршанба\nПсихоонкология – мультидисциплинар йўналиш бўлиб, психология, онкология ва социологиядан тузилган ва бугунги кунда онкологиянинг бўлими сифатида ривожланиб келмоқда. Бу йўналиш онкологик касалликларнинг бемор руҳиятига таъсири, бемордаги руҳий бузилишларнинг онкологик касалликлар пайдо бўлиши ва ривожланишига таъсирини ўрганади. Шунингдек, кимётерапия, нур терапияси, плацебо терапия, ноцебо терапия олаётган беморлар руҳиятини ўрганади.\nПсихоонкологиянинг тадқиқ доираси саратон касаллигини даволашдан ташқари, беморнинг турмуш тарзи, касалликнинг келиб чиқиш сабаблари, руҳий ва ижтимоий аспектларни ўрганишни ўз ичига олади.\nМаълумотларга кўра, онкологик касалликлар билан оғриган беморлар кўпинча коморбид (асосий касалликка қўшимча) руҳий бузилишлардан азият чекади. 10-25% беморларда депрессия, 15-28% беморларда қўзғалувчанлик ривожланади.\nСаратон билан оғриган беморларда депрессив ҳолат борлиги уларнинг ҳаётини бироз қисқартиради. Бу ўзига бўлган ғамхўрликни йўқлиги билан боғлиқ. Психотерапия беморларни даволанишга рағбатлантиради. Текширувларда сут бези метастатик (тарқалган) саратонида ўтказилган психотерапия беморларни ҳаётини ўртача 18 ойга чўзганлиги аниқланган.\nКиритилди: 22:24 11.09.2019. Ўқилди: 1015 марта. Фикрлар сони: 0 та.\n«Аёл эрини ташлаб юборган ҳожатхонадан фойдаланиб юрган» – Андижондаги даҳшатли жиноят иши бўйича янги тафсилотлар маълум бўлди\nЭнг кўп қотиллик Тошкентда, оғир шикаст етказиш Қашқадарёда, босқинчилик Сирдарёда, номусга тегиш эса...\nКун фотоси: Владимир Путин ота-онаси билан\nУшбу актриса кимнинг набириси эканлигини биласизми? (видео)\nМарт ойида ўзбекистонликлар неча кун дам олишади?\nСаудиялик реппер қиз ушбу қўшиғи ҳамда видеоклипи учун 5 йилга қамалиши мумкин (видео)\nИИВ телефонида порнографик видео ва фото кўрганларга 200 минг сўм жарима соляптими?\nАндижондаги мактабда дарсга кечиккан ўқувчидан 2000 сўм, келмаганлардан эса 10 000 сўмдан "жарима" олинмоқда. Камига ўқитувчи "массаж" қилинади...\nТарихда бугун: Фаластиндаги “Иброҳим” масжидида қирғин бўлди\nҚизиқарли маълумот: Янги Зеландиянинг даромад манбаи...\nЎзлигингизга қайтинг, ўзбегойимлар\nСаида Мирзиёева ўз аммаси — Президентни тарбиялаган аёл ҳақида гапирди